Η ΕΠΕΜΒΑΣΗ ΠΟΥ ΡΥΘΜΙΖΕΙ ΤΗΝ ΠΙΕΣΗ\nΗ ΕΠΕΜΒΑΣΗ ΠΟΥ ΡΥΘΜΙΖΕΙ ΤΗΝ ΠΙΕΣΗ\nΗ αρτηριακή πίεση είναι υψηλή. Τα φάρμακα δεν βοηθούν και η διατροφή προσφέρει πενιχρά αποτελέσματα. Τότε μάλλον ήρθε η ώρα να βοηθήσει το νυστέρι. Στους «ανίατους» υπερτασικούς μια ελάχιστα επεμβατική διαδικασία μπορεί να συμβάλει απενεργοποιώντας νευρικά κυκλώματα που διατρέχουν τους νεφρούς. Αυτό έχει ως αποτέλεσμα τη ρύθμιση της πίεσης.\nΗ σχετική μελέτη έγινε σε είκοσι τέσσερα κέντρα σε Ευρώπη, Αυστραλία και Νέα Ζηλανδία. Εξετάστηκαν 106 περιπτώσεις υπερτασικών, οι οποίοι χωρίστηκαν σε δύο ομάδες. Κοινό τους στοιχείο, ότι η πίεση δεν έπεφτε κάτω από δεκαέξι, παρά τη φαρμακευτική αγωγή με τρία ή και περισσότερα αντιυπερτασικά φάρμακα.\nΥστερα από έξι μήνες στα άτομα της πρώτης ομάδας που υποβλήθηκαν σε χειρουργική θεραπεία παρατηρήθηκε πτώση της μέσης πίεσης κατά 3,2 και 1,2 βαθμούς της μεγάλης και της μικρής πίεσης αντίστοιχα. Αντίθετα, οι τιμές στους εθελοντές της δεύτερης ομάδας, που απλώς συνέχιζαν να λαμβάνουν τα φάρμακά τους, παρέμειναν αμετάβλητες.\nΗ τεχνική αυτή είναι παρόμοια με μια τυπική αγγειοπλαστική, η οποία γίνεται για να διαστείλει αρτηρία την οποία έχει μπλοκάρει\nθρόμβος. Ο γιατρός εισάγει μέσω της μηριαίας αρτηρίας λεπτό καθετήρα και φτάνει μέχρι τη νεφρική αρτηρία. Εκεί απελευθερώνει ενέργεια με ραδιοσυχνότητα χαμηλής ισχύος, η οποία επιλεκτικά απενεργοποιεί τα νεύρα του νεφρού που σχετίζονται με την υπέρταση μειώνοντάς τη, χωρίς όμως να επηρεάσει τη λειτουργία του νεφρού. Στη συνέχεια ο καθετήρας μετακινείται λίγα χιλιοστά και επαναλαμβάνει τη διαδικασία όπου χρειάζεται.\nΗ επέμβαση διαρκεί από σαράντα λεπτά μέχρι μία ώρα, ενώ σύντομα εκτιμάται πως ο χρόνος αυτός θα μειωθεί περαιτέρω, καθώς νέας γενιάς συσκευές κατασκευάζονται από ειδικούς. Οσο για τους ασθενείς, δεν αισθάνονται πόνο, καθώς βρίσκονται σε κατάσταση τεχνητής μέθης, δηλαδή τους χορηγείται μικρή ποσότητα ήπιου υπνωτικού, ώστε να έχουν επαφή με το περιβάλλον, αλλά να μη νιώθουν πόνο. Πρέπει, τέλος, να σημειωθεί πως η μέθοδος αυτή αποτελεί την ύστατη επιλογή, όταν καμία άλλη θεραπεία δεν είναι αποτελεσματική.


55 ίντσα - υψηλό διαλογικό περίπτερο οθόνης αφής πληροφοριών WIifi φωτεινότητας με αρρενωπό\nΑριθμό μοντέλου: Zxt-KT550D\nΥιοθετήστε το κοχύλι μετάλλων, αντιστατικός, αποτρέποντας τη μαγνητική ισχυρή παρέμβαση.\nΜε το μετριασμένο πάχος γυαλί 3mm ως στρώμα προστασίας ενάντια στην επιφάνεια της οθόνης LCD.\nΥιοθετήστε τη νεώτερη οθόνη A+LCD, υψηλό δελτίο τροφίμων αντίθεσης, υψηλή φωτεινότητα, τελευταίος μακρύτερος και εργαστείτε καλύτερα.\nΠροαιρετικός για το λιμένα VGA, λιμένας HDMI. Συμβατό σύστημα όλα τα σχήματα.\nΑκίνδυνα κλειδώνοντας το σύστημα για να αποφύγει το παίζοντας περιεχόμενο καρτών και διαφήμισης αστραπιαίας σκέψης που παίρνεται μαζί, μπορεί επίσης να προστατευθεί από τον κωδικό πρόσβασης.\nΚατασκευή-στη λειτουργία ρολογιών και ημερολογίων στο σύστημα του φορέα.\nΑυτόματα εμφανιστείτε ή κατεβάστε τον όγκο της συσκευής αναπαραγωγής πολυμέσων αγγελιών μετά από τελείωσε την οργάνωση χρονικής περιόδου στη μηχανή σύμφωνα με τις απαιτήσεις σας. Υποστηρίξτε 5 ομάδες αυτοκινήτου δύναμη-σε/από το χρονόμετρο, ικανές να θέσουν εκείνες τις σε 5 ομάδες χρόνου μια ημέρα και 7 ημέρες σε μια εβδομάδα.\nΥποστηρίξτε το πλήρεις HD βίντεο και την εικόνα 1080P.\nΜε να τυλίξει τη σκηνή και την επίδειξη εικονιδίων γωνίας για οποιαδήποτε ποσότητα διαστήματος και τμήματος.\nΑυτόματο καινούριο ξεκίνημα και κλείσιμο περιοδικά.\nΥιοθετήστε έναν εξωτερικό προσαρμοστή δύναμης για να παρέχετε τη δύναμη, ασφαλέστερος και αξιόπιστος.\nΑυτόματος αναγνωρίστε την τηλεοπτική επίδειξη PAL/NTSC.\nΥποστηρίξτε τη βασική λειτουργία και τον τηλεχειρισμό IR\nΜέγεθος της οθόνης 55 ίντσα\nΛεπτομέρειες Εμπορικό σήμα επιτροπής Samsung/LG\nΑρρενωπός ΚΜΕ Τετράγωνο-πυρήνας/octa-πυρήνας\nROM (εσωτερική μνήμη) 8GB/16GB\nOS Αρρενωπά 5,1 ή ανωτέρω\nΣχήματα Τηλεοπτικό σχήμα MPG, MPG-1, MPG-2, MPG-4, AVI, MP4, H.264, MOV, WMV, RM, RMVB, Κ.ΛΠ.\nΔιεπαφή Παραγωγή HDMI 1 (έκδοση τετράγωνο-πυρήνων)\nΔίκτυο Wifi διαθέσιμος\nΟθόνη αφής επιλογή 1 Αφή IR (10 σημεία)\nεπιλογή 2 χωρητική αφή (10 σημεία)\nΟμιλητές Ομιλητές 2 στερεοφωνικοί ομιλητές Χ 5W\nλογισμικό τηλεχειρισμού προαιρετικός\nΗ οδηγία για την επιτροπή οθονών επαφής\nΠροκαθορίζουμε συνήθως την υπέρυθρη επιτροπή οθονών επαφής (10 σημεία) με αυτά χαρακτηριστικό γνώρισμα για τη μηχανή μας ως εξής:\nΑνώτατο ψήφισμα αφής 32768*32768\nΗ προσαρμοσμένη απαίτηση είναι διαθέσιμη, OEM&ODM είναι ευπρόσδεκτο.


ΚΑΣΣΙΩΠΗ ONLINE: Washington Post: Οι Έλληνες δουλεύουν σκληρά και περισσότερες ώρες από οποιονδήποτε άλλο στην Ευρώπη\nWashington Post: Οι Έλληνες δουλεύουν σκληρά και περισσότερες ώρες από οποιονδήποτε άλλο στην Ευρώπη\nΤο στερεότυπο του τεμπέλη Έλληνα που οι ίδιοι οι ξένοι στο πλαίσιο της προπαγάνδας για την επιβολή σκληρών οικονομικών μέτρων είχαν καλλιεργήσει, έρχεται να καταρρίψει με άρθρο της και η εφημερίδα Washington Post\n«Οι Έλληνες απέκτησαν κακή φήμη ότι είναι τεμπέληδες και ότι δεν πληρώνουν τους φόρους τους. "Εάν η ατιμία ήταν φορολογικό έσοδο, η Ελλάδα θα ήταν ένα βήμα πιο κοντά στο να βάλει τέλος στα δημοσιονομικά της προβλήματα" παρατηρούσαν το 2013 οι New York Times» αναφέρει η εφημερίδα.\n«Όπως αποδεικνύεται, οι Έλληνες δουλεύουν σκληρά. Οι Έλληνες δουλεύουν περισσότερες ώρες από οποιονδήποτε άλλο στην Ευρώπη -ακόμα περισσότερο και από τους εργασιομανείς Αμερικανούς, σύμφωνα με πρόσφατη έρευνα του Οργανισμού Οικονομικής Συνεργασίας και Ανάπτυξης (ΟΟΣΑ)» τονίζει η εφημερίδα.\nΟ οργανισμός, γράφει η εφημερίδα, δείχνει ότι οι Έλληνες εργάστηκαν κατά μέσο όρο 2.034 ώρες το 2012, περισσότερο από όσο οι 34 χώρες που συμμετείχαν στην έρευνα.\n«Οι εργατικοί βορειοευρωπαίοι, από την άλλη, δεν ήταν και τόσο εργατικοί. Οι Γερμανοί εργάστηκαν 1.397 ώρες και οι Σουηδοί 1.619 -και οι δύο χώρες κάτω από τον μέσο όρο του ΟΑΣΑ που είναι 1.765 ώρες» τονίζει η Washington Post.\n«Όπως οι φτωχοί σε όλο τον κόσμο, πρέπει να εργάζονται περισσότερο απλά για να τα βγάλουν πέρα. Σχεδόν το ένα τέταρτο των 11 εκατομμυρίων κατοίκων της Ελλάδας αντιμετωπίζουν τον κίνδυνο φτώχιας, το μεγαλύτερο ποσοστό ανάμεσα στις χώρες της Ευρωπαϊκής Ένωσης» αναφέρει η εφημερίδα, επικαλούμενη στοιχεία της Ελληνικής Στατιστικής Αρχής.\nΑναρτήθηκε από ΚΑΣΣΩΠΙ ONLINE στις 5/18/2014 12:11:00 μ.μ.


Blue Gin - G2 Lab\nHome > Blue Gin\nΗ μετατροπή του ορόφου ενός κτηρίου, που χτίστηκε στις αρχές του 20ου αιώνα σε μια από τις παλιότερες συνοικίες των Ιωαννίνων, σε χώρο αναψυχής, αποτέλεσε την αφορμή για την έναρξη μιας δημιουργικής διαδικασίας με μέσο το ιδιαίτερο design.\nΛόγω της παλαιότητας του κτηρίου κρίθηκε αναγκαία η πραγματοποίηση κατασκευαστικών εργασιών με ενισχύσεις από μεταλλικά στοιχεία και ειδικά κονιάματα. Οι εξωτερικές όψεις επανήλθαν στους αρχικούς χρωματισμούς, όπου αυτό επιτράπηκε, σύμφωνα με υπάρχον, παλιό φωτογραφικό υλικό.\nΟι σχεδιαστικοί χειρισμοί είχαν στόχο την απόδοση ενός διαφορετικού χαρακτήρα στον χώρο μέσα από την εύστοχη χρήση των υλικών και τον πετυχημένο συνδυασμό τους. Μέταλλο, ξύλο και ακατέργαστο τούβλο κυριαρχούν στον χώρο προσδίδοντας μια βιομηχανική αισθητική με vintage υποψία, που συμπληρώνεται από τις ιδιαίτερες τεχνοτροπίες στους τοίχους.\nΗ κάβα από ξύλινα καφάσια αποτελεί το ιδανικό φόντο για το μπαρ, το οποίο είναι χτισμένο από ακατέργαστο τούβλο, ενώ τα έπιπλα και τα φωτιστικά σχεδιάστηκαν από την ομάδα μελέτης με προσοχή, έτσι ώστε να ανταποκρίνονται στις απαιτήσεις του χώρου και να αναδεικνύουν τις ιδιαίτερες πτυχές του.


Ευχή για την πόλη…\nΠρώην δήμαρχο αποκάλεσε μια ιστοσελίδα της Αθήνας τον Τζανακούλη αναφερόμενη στην επιχείρηση που έχει φτιάξει με την οικογένεια του.\nΣε ένα βαθμό βέβαια είναι δικαιολογημένοι. Σου λέει, μια τόσο μεγάλη επιχείρηση δεν μπορεί να γίνει από έναν εν ενεργεία δήμαρχο και μάλιστα με συνδικαλιστική δράση. Που να ξέρουν ότι ο λεγάμενος έχει παρατήσει εδώ και χρόνια την πόλη και ασχολείται μόνο με τις business.\n*Αργότερα έφυγε το «πρώην» από το δημοσίευμα. Θα πήρε τηλέφωνο η Βάσω…\nΕυθείες βολές εναντίον της διεύθυνσης του TRT έριξε στα μούτρα του Πολύζου, ο δήμαρχος Βόλου Πάνος Σκοτεινιώτης. Ισχυρίστηκε ότι η αντιμετώπιση του καναλιού στα δημοτικά θέματα γίνεται με μονομερή προβολή της αντιπολίτευσης ενώ έγινε υπαινιγμός και για το απογευματινό δελτίο του σταθμού.\nΤα επιχειρήματα του Σκοτεινιώτη «κόλλησαν» στον τοίχο τον Πολύζο ο οποίος πήγε, άρον άρον, σε διαφημιστικό διάλλειμα. Πρέπει να έπεσε πολύ παρακαλετό στον δήμαρχο να μη συνεχίσει γιατί αμέσως μετά τις διαφημίσεις τα πράγματα, φαινομενικά βέβαια, είχαν ηρεμήσει.\nΣτην ερώτηση του Σκοτεινιώτη γιατί δεν αντιμετωπίζουν με τον ίδιο τρόπο και τους άλλους δήμους της Θεσσαλίας ο Πολύζος προσπάθησε να υπεραμυνθεί του καναλιού του θυμίζοντας στον δήμαρχο την σκληρή κριτική που έκανε το TRT στον Τζανακούλη για το χωριό του Αι Βασίλη…!!!\nστις 5:22 μ.μ. 1 σχόλιο:\nΤα πάντα εν σοφία…\nΌλοι αναρωτιούνται γιατί η Λάρισα παραμένει, δεκαπέντε ημέρες πριν τα Χριστούγεννα, σκοτεινή και με μοναδικά στολίδια τα σκουπίδια αφού δεν έχουν ανάψει ούτε τα πιο απλά φώτα στις κολώνες των πεζοδρομίων. Ο δαιμόνιος Τζανακούλης τα έχει σκεφτεί όλα.\nΠου θα οδηγηθεί ο κόσμος όταν το μοναδικό σημείο της πόλης με χριστουγεννιάτικο χρώμα είναι η σκεπαστή της Nεάπολης;\nΣας θυμίζει κάποια παλιά ιστορία; Πότε μειώθηκαν δραματικά οι θέσεις στάσης και στάθμευσης αυτοκινήτων στο κέντρο της Λάρισας; Μήπως όταν μίσθωσε σε ιδιώτη τα οικόπεδα για τα δύο υπόγεια πάρκινγκ; Τυχαίο;\nΔηλαδή θα αισθανθεί ηθική ανάταση, ο υπογράφων τη λεζάντα της φωτογραφίας, εάν η μεγάλη προσωπικότητα που ακούει στο όνομα Ζέτα Μακρυπούλια, πει μια καλή κουβέντα για τη Λάρισα; Το κόμπλεξ του επαρχιώτη για κάποιους, φεύγει μαζί με το χούι…\nΟ έχων τη μύγα\nΜε χαρά διαβάσαμε σήμερα, ότι η χθεσινή ομιλία του Τζανακούλη στην ΚΕΔΕ ήταν εμπνευσμένη από το χθεσινό μας σχόλιο.\nΜεγάλη μας τιμή βέβαια, αλλά εμείς λαμόγιο δεν τον έχουμε αποκαλέσει. Δεν ξέρουμε ποιον εννοεί, μήπως τον καθρέφτη;\nΜέρες είχανε να βάλουνε στην «αρχαιότερη» είδηση για τον Τζανακούλη και φαίνεται πως τους έκανε παράπονα. Έτσι και αυτοί κάνανε είδηση την μεγαλύτερη παπ@@@ που μπορεί να πει κάποιος και μάλιστα δήμαρχος, αν και ο δικός μας έχει συνηθίσει.\nΑκούστε τι αποκάλυψε ο μεγάλος αυτός άνδρας. Εργαζόμενοι, λέει, στους δήμους προκειμένου να μην απολυθούν, πάνε σε νησί να δουλέψουν. Την ώρα δηλαδή που οι άνεργοι του ιδιωτικού τομέα έχουν ξεπεράσει το 1.500.000, κάποιοι μας κάνουν τη χάρη και πηγαίνουν σε κάποια άλλη πόλη να δουλέψουν. Και αυτό είναι είδηση και μάλιστα πρωτοσέλιδη. Ανατριχίλα…\n*Εκείνο το παράδειγμα του Τζανακούλη με τον μαϊντανό, καιρό έχουμε να το διαβάσουμε.\nΜετά από σκέψη και περισυλλογή ημερών και αφού απέρριψε πολλές προτάσεις από τον ιδιωτικό τομέα, ο ατυχήσας στις εκλογές Βασίλης Έξαρχος, αναλαμβάνει πρόεδρος στον ΕΛΓΑ. Κι άλλα ένσημα στο βιογραφικό του…\nΗ εισαγγελία άργησε μια δεκαετία...\nΙστορική μπορεί να χαρακτηριστεί η χθεσινή ημέρα για τη Λάρισα. Για πρώτη φορά Εισαγγελέας επεμβαίνει για ανάθεση του Τζανακούλη σε ιδιώτη. Με το καλό... και στα υπόλοιπα!\nστις 10:13 π.μ. 9 σχόλια:\nΤο είδαμε κι αυτό. Φουσκωτοί χθες έκαναν εμφάνιση στο Δημοτικό Συμβούλιο της Λάρισας. Ένα ακόμα μένει να δούμε στην θητεία του Τζανακούλη... pole dancing!\n* Ο ρεπόρτερ της "αρχαιότερης" δεν τους είδε, μάλλον οι άλλοι θα κάνουν λάθος. Αν οι "φουσκωτοί" προστάτευαν τους εμπόρους θα τους έβλεπε;\nΜετά από ένα μαχητικό ρεπορτάζ στην «αρχαιότερη» ανακάλυψαν ότι το «πάρκο» που έχει στηθεί στην κεντρική πλατεία είναι επί πληρωμή και μάλιστα με τσουχτερό εισιτήριο.\nΑν συνεχίζουν έτσι μπορεί να αποκαλύψουν ότι η απόφαση ανάθεσης του χωριού σε ιδιώτη είναι άκυρη και ο Τζανακούλης θα την ανακαλέσει προσεχώς. Κι αν συνεχίσουν μπορεί να διαπιστώσουν ότι οι παράγκες που στήθηκαν στη Νεάπολη είναι 50. Λέτε να έχουμε τέτοιες αποκλειστικότητες;\nΓελοιοποίηση στο έπακρο\nΗ ταραχή που επικρατεί στο σύστημα Τζανακούλη τους οδηγεί σε κινήσεις που μεγιστοποιεί καθημερινά τον βαθμό της γελιοποίησης.\nΣτη σημερινή εκπομπή του Γιουρμετάκη που ήταν καλεσμένος ο πρόεδρος του εμπορικού συλλόγου, βγήκαν ακροατές στο τηλέφωνο να επαινέσουν την προσπάθεια του δημάρχου για τη δημιουργία του «χωριού» στη σκεπαστή αγορά της Νεάπολης.\nΌπως αποδείχτηκε περίτρανα οι άνθρωποι ήταν «βαλτοί» καθώς το μόνο που έκαναν ήταν να υποστηρίζουν την θέση του Τζανακούλη αλλά όταν τους έθεταν λογικά ερωτήματα δεν άρθρωναν λέξη.\nΗ πρώτη κυρία η οποία χαρακτήρισε κόσμημα αυτό που δεν έγινε ακόμα στην σκεπαστή, γνώριζε ότι θα μοιράζουν δώρα στα παιδιά, κάτι που δεν ξέρει κανένας, η δεύτερη είπε ότι πήγε στον δήμαρχο για να νοικιάσει παράγκα αλλά της απαγόρευσε να πουλάει κασκόλ και γάντια και μετά από ερώτηση είπε ότι τελικά ρώτησε τους υπεύθυνους στη σκεπαστή και όχι το δήμαρχο και ο τρίτος κύριος δεν θυμόταν που ακριβώς έχει το εμπορικό του κατάστημα, καθώς στην αρχή είπε στην οδό Φαρσάλων και μετά το μετέφερε στη Νεάπολη! Για γέλια…\n*Τον Γιουρμετάκη τον επαινέσαμε, αλλά ήταν φάουλ να μη βγάλει και χθες ακροατές στο τηλέφωνο να ρωτήσουν τον Τζανακούλη, εκτός αν του απαγόρευσε εκείνος.\nTo ρεζιλίκι στα καλύτερα του\nΤώρα που ο Τζανακούλης ανακαλεί την πλαστή απόφαση του Δημοτικού Συμβουλίου, θα ενημερωθούν, επιτέλους, αρχισυντάκτες και διευθυντάδες της «αρχαιότερης» ότι υπήρξε αυτή η απόφαση. Τους είχε ξεφύγει τους καημένους, τι να πρωτοκάνουν!\nΈχει πολύ πλάκα πάντως, να αναγκάζεσαι να αναφερθείς σε μία είδηση την οποία εδώ και 15 ημέρες αποκρύπτεις σκοπίμως από το κοινό σου.\nΑύριο αγοράζουμε όσοι περισσότεροι μπορούμε την «αρχαιότερη», στηρίζουμε και ενισχύσουμε την αδέσμευτη δημοσιογραφία.\nTo καραγκιοζιλίκι στα καλύτερα του\nΤην ουρά στα σκέλια έβαλε ο Τζανακούλης παραδεχόμενος την λαμογιά που πήγε να περάσει με το πλαστό Δημοτικό Συμβούλιο, καθώς μόλις ο εμπορικός σύλλογος προσέφυγε στο ΣΤΕ, ανακαλεί την απόφαση ανάθεσης σε ιδιώτη της λειτουργίας του «χωριού του Αη Τζανακούλη».\nΒέβαια, αυτό που πάει να γίνει τώρα είναι ακόμα πιο «άκυρο», αφού το Δημοτικό Συμβούλιο την προσεχή Τετάρτη 22 Νοεμβρίου, πρόκειται να αποφασίσει την ανάθεση σε ιδιώτη της κατασκευής του «χωριού», μέρος του οποίου λειτουργεί από σήμερα 15 Νοεμβρίου στην κεντρική πλατεία της Λάρισας!!! Θα αποφασίσει δηλαδή για κάτι που λειτουργεί 7 ημέρες νωρίτερα της σχετικής απόφασης.\nΌπως πάει η κατάσταση, θα βγούμε αληθινοί αφού στο τέλος βλέπουμε τον ίδιο τον Τζανακούλη να ντύνεται Αη Βασίλης και να κάνει τις εκδηλώσεις μόνος του.\nΤο χειρότερο είναι ότι θα στενοχωρήσει και τον Σωτήρη τον Πολύζο που, τελευταία, τόσο πολύ κόπτεται για το καλό της πόλης μας!\n*Οι ήττες για τον Τζανακούλη άρχισαν, κάτι που σηματοδοτεί και την πλήρη κατάρρευση του.\n**Ο Κέλλας θα παραστεί και θα υπερψηφίσει ή θα έχει υποχρεώσεις στο κοινοβούλιο;\n***Η Γερακούδη θα αποφανθεί για την εγκυρότητα της απόφασης μετά τις εκλογές του 2014;\nΞεκίνησε η εργολαβία\nΟ ειδικός του είδους ανέλαβε δράση, κατόπιν υποδείξεως, βεβαίως, βεβαίως. Όποιος ενοχλεί τον Τζανακούλη αναλαμβάνει να του ρίξει λάσπη. Η ανεξάρτητη και αδέσμευτη δημοσιογραφία στις επάλξεις. Συγχαρητήρια εκεί στην "αρχαιότερη", έχει κι άλλο, δεν πιάσατε ακόμα πάτο.\nστις 10:10 π.μ. 1 σχόλιο:\nΧριστουγεννιάτικες σκέψεις ενός Λαρισαίου...\nΟ μικρός μας ...βοναπάρτης, ο άνθρωπος που κατασκεύασε μια σειρά απο τσίγκια και που, παρά τη σκόνη και τις αράχνες τους καταφέρνει να τα πλασάρει τόσα χρόνια ως... χώρο πολλαπλών χρήσεων, έχει αποδειχθεί οτι δεν παίζεται με όρους λογικής.\nΠρέπει να ελεγχθούν φυσικά οι όροι και οι συνθήκες αυτής της απόφασης- αφήνεις το κέντρο, πας στην περιφέρεια για να αντιγράψεις- μιζερε , ως ...μικρότερος Δήμος που είσαι, την πρωτότυπη σκέψη που υλοποίησαν οι γείτονες. Πρέπει αυτή τη φορά όλοι να τον αγνοήσουν.\nΟλοι μαζί, φορείς και πολίτες, να τον παρακάμψουν, να συννενοηθούν και να οργανώσουν κάτι στο κέντρο της πολης που αποτελεί εναν τεράστιο υπαίθριο εμπορικό χώρο. Να υπάρξει οργανωμένη προσπάθεια όμως. Να προτείνουν οι πολίτες, να υποστηρίξουν οι φορείς, να βοηθήσουν διαφημιστές και Μέσα.\nΚυρίως οι πολίτες οφείλουν να καταλάβουν οτι τα ...παζάρια είναι απώλεια αξιοπρέπειας, αισθητικής και χρήματος. Επιβάλλεται να σταματήσουν. Μαζί κι αυτοί που τα υποστηρίζουν.\nΤέτοιο στήσιμο ούτε ο Ψωμιάδης\nΤην δημοσιογραφική του επάρκεια απέδειξε για μία ακόμη φορά ο δημοσιογράφος της TRT, Σωτήρης Πολύζος. Είχε καλεσμένο τον δήμαρχο Λάρισας για να δώσει εξηγήσεις όσον αφορά το «Χωριό του Αη Τζανακούλη» που θα στηθεί φέτος στην σκεπαστή αγορά.\nΑφού τον άφησε να μονολογεί για μισή ώρα και να λέει ότι γουστάρει χωρίς κανέναν αντίλογο, τον σιγόνταρε μάλιστα, ξέχασε να τον ρωτήσει και κάποια «ασήμαντα» θεματάκια:\nΓια την οικονομική συμφωνία της συγκεκριμένης σύμβασης, για το χρηματικό ποσό του ρεύματος που θα πληρώσει ο δήμος, για την πλαστογραφημένη συνεδρίαση του Δημοτικού Συμβουλίου, κ.α.\nΜπράβο στον έγκριτο δημοσιογράφο που από σήμερα βάζει σοβαρή υποψηφιότητα για το γραφείο «Πούλιτζερ».\nΤέτοια αβάντα ούτε συνέταιρος του επιχειρηματία δεν θα την έκανε…\n*Το πεντάλεπτο απολογητικό παραλήρημα του Τζανακούλη για τις οικογενειακές μπίζνες, αποκάλυψε το πόσο «ένοχος» νιώθει και είναι.\nΜπορεί στη Λάρισα να μαλώνουμε για το χωριό του «Άη Τζανακούλη», οι άστεγοι όμως, όπως έγραψε η «αρχαιότερη», πληθαίνουν καθημερινά.\nΓι’ αυτούς βέβαια όχι μόνο χωριό δεν μπορούμε να κάνουμε, αλλά όπως ξέρετε τα οικονομικά των δήμων είναι σε άσχημη κατάσταση και μπλα, μπλα, μπλα…\nΆλλωστε οι άστεγοι δεν ψηφίζουν, οπότε;\nΚαι μόνο το γεγονός ότι μετά από 15 χρόνια στο δήμο Λαρισαίων ο Τζανακούλης, σκέφτηκε να κάνει κάποια Χριστουγεννιάτικη εκδήλωση μόνο όταν ένας γειτονικός δήμος έκανε κάτι επιτυχημένο, δείχνει τον μεγάλο όραμα αλλά και τον προγραμματισμό που έχει για την πόλη.\nΑν δεν υπήρχαν τα «Ξωτικά» ή ο Τζανακούλης δήμαρχος, μια χαρά θα ήμασταν.\nστις 11:24 π.μ. 2 σχόλια:\nΣυνεδριάσεις wat’s up\nΕυτυχώς που έγινε κι αυτή η ιστορία με το «Χωριό του Αη Τζανακούλη» και μάθαμε και κάποια πράγματα για την εξαιρετική λειτουργία του Δημοτικού Συμβουλίου Λάρισας. Όπως αποκάλυψε ο Καλογιάννης, φέτος έχουν γίνει 9 κανονικές συνεδριάσεις και 47 δια περιφοράς, δηλαδή τηλεφωνικές. Ο Δήμος σας, προωθείται…\nΤο συγκεκριμένο σχόλιο θα μπορούσε κάλλιστα να βρίσκεται σε κάποιο λεξικό.\nΩς ερμηνεία της λέξης ΧΟΝΤΡΟΚΕΦΑΛΟΣ.\n*Γνώρισμα των μορφωμένων ανθρώπων...\nΝόμος είναι το δίκιο του Τζανακούλη\nΕμπορικός Σύλλογος Λάρισας, Επιμελητήριο Λάρισας, Επαγγελματοβιοτεχνες Λάρισας, ΤΕΕ Κεντροδυτικής Θεσσαλίας, Καλογιάννης, Σάπκας, Λαμπρούλης, είναι αντίθετοι στην απόφαση για τη δημιουργία του «Χωριού του Άη Τζανακούλη”.\nΤι δεν καταλαβαίνετε; Όλοι άδικο έχουν…\nΒγήκε και ο γραφικός γραμματέας του δημοτικού συμβουλίου να υπερασπιστεί τον Τζανακούλη! Μπορεί να απαντήσει ο γραμματέας που τυγχάνει και δικηγόρος, εάν η υπογραφή που έβαλε στο πρακτικό του δημοτικού συμβουλίου με την οποία επικυρώνει ότι η συνεδρίαση έγινε παρουσίας του δημάρχου, εγείρει και νομικό ζήτημα; Η λέξη πλαστογραφία του λέει κάτι;\nΚυρά Βάσω μου, ο Κώστας σου τι έκανε;\nΤι να πεις, τα είπαν όλα οι γονείς των παιδιών...\nΚαι ο χαλβάς… σαπουνέ!\nΑφιερωμένο σε αυτούς που υποστηρίζουν ότι το «Χωριό του Αη Τζανακούλη» δεν θα μοιάζει σε τίποτα με το παζάρι.\n-Πενήντα (50) ξύλινα σπιτάκια σε εμπόρους όπου θα στεγαστούν τα είδη που θέλει ο κάθε έμπορος να διαθέσει.\n-2 σπιτάκια με διαφορετικά είδη φαγητού\n-4 υπαίθριοι πωλητές παραδοσιακού χαλβά\n-2 σπιτάκια με καραμελωμένους ξηρούς καρπούς\n-2 σπιτάκια με κρέπες – βάφλες – λουκουμάδες\nΗ γραμμή που έχει δοθεί από το δημαρχείο είναι η εξής: Οι Τρικαλινοί έμποροι δεν αντέδρασαν για τον «Μύλο των Ξωτικών», οι Λαρισαίοι γιατί αντιδρούν; Το ακούσαμε χθες από τον Πολύζο στο TRT, το γράφει σήμερα και ο γνωστός- άγνωστος στην «αρχαιότερη».\nΝα υπενθυμίσουμε στους «αστράτευτους και αποκαλυπτικούς» δημοσιογράφους, ότι οι Τρικαλινοί έμποροι δεν αντέδρασαν γιατί ρωτήθηκαν και συμμετείχαν ενεργά στο εγχείρημα, το οποίο είναι και πολύ κοντά στο εμπορικό κέντρο των Τρικάλων.\nΆλλωστε η αισθητική και μόνο του Τζανακούλη αποτελεί εχέγγυο ότι το χωριό του δεν θα πλησιάζει ούτε στο ελάχιστο το εγχείρημα των Τρικάλων. Το έχουμε πει, μόνο για παζάρι κάνει, άντε και για κανένα λαχανόκηπο, ως εκεί.\nΠόσο χαμηλά θα πέσει; Έχει κι άλλο; Και καλά αυτός, είναι γνωστός πλέον σε όλους, οι υπόλοιποι που κάνουν ότι τους λέει σαν υπάκουα σκυλάκια δεν ντρέπονται λίγο; Πως κυκλοφορούν στη Λάρισα;\nΠιστεύαμε ότι, τουλάχιστον ο Μητσιός, με το κύρος που είχε ως ένας από τους καλύτερους γιατρούς στη Λάρισας, δεν θα γινόταν τα «χαλάκι» για να σκουπίζει τα πόδια του ο Τζανακούλης. Πώς πετάει στα σκουπίδια τέτοια κοινωνική διαδρομή;\nΔιαβάστε ολόκληρο το άρθρο για το πραξικόπημα στο Δήμο Λαρισαίων\nΠοιος από τους εικονιζόμενους έχει βολέψει περισσότερους σε υπηρεσίες του δήμου;\nστις 1:59 μ.μ. 4 σχόλια:\nΤο γεγονός ότι η έδρα του ιδιώτη που ανέλαβε "Το χωριό του Άη Βασίλη" είναι ο Βόλος, σχετίζεται με το ιδιαίτερο ενδιαφέρον του δημοσιογράφου της TRT Σωτήρη Πολύζου;\nΙδιαίτερα «έντονο» το ενδιαφέρον που επέδειξε ο Πολύζος για το θέμα του «Χριστουγεννιάτικου χωριού» που θέλει να κάνει ο Τζανακούλης στη Λάρισα. Μάλιστα, έφτασε σε τέτοιο σημείο η στήριξη του στον Τζανακούλη που προχώρησε και σε κάποιους απαξιωτικούς χαρακτηρισμούς για τους εμπόρους της Λάρισας.\nΓιατί άραγε; Θα το ψάξουμε γιατί δεν μας έκανε μεγάλη εντύπωση...\nΗ «μπίζνα» που πάει να στήσει ο Τζανακούλης για τα Χριστούγεννα στη σκεπαστή αγορά της Νεάπολης είναι πολύ μεγάλη και κυρίως «βρωμάει» από όπου κι αν την πιάσεις.\nΕάν οι δημοτικοί σύμβουλοι της αντιπολίτευσης δεν αντιδράσουν, θα είναι συνυπεύθυνοι.\nστις 2:14 μ.μ. 5 σχόλια:\nΤον περασμένο Ιανουάριο, είχαμε διαβάσει στην «αρχαιότερη», ότι ο Τζανακούλης βλέποντας την επιτυχία του «Μύλου των Ξωτικών» στα Τρίκαλα, είχε βάλει σε εφαρμογή ένα μεγαλεπήβολο σχέδιο για κάτι αντίστοιχο στη Λάρισα. Διαβάζοντας το σχόλιο (φωτο) καταλάβαμε ότι επρόκειτο για μία ασύλληπτη ιδέα και πολύ κερδοφόρα, όχι πάντως για τον δήμο…\nEπίσκεψη μαθητών στο Δημαρχείο\nΤους μαθητές της Γ1 και Γ2 τάξεων του Δημοτικού Σχολείου Τερψιθέας υποδέχθηκε στο Δημαρχείο ο αναπληρωτής Δήμαρχος Σπ. Μπαρμπούτης προκειμένου να τους ξεναγήσει στους χώρους του Δημαρχείου, αλλά και για να τους ενημερώσει για τις αρμοδιότητες και τις δραστηριότητες του Δήμου.\nΟ κ. Μπαρμπούτης ανέλυσε διεξοδικά στους μαθητές τους τομείς ευθύνης του Δήμου, ενώ τους μίλησε επίσης για τη μεγάλη ιστορία της πόλης. Εξήγησε τους τρόπους με τους οποίους γίνονται οι προσλήψεις στο δήμο και σε όλες τις δημοτικές επιχειρήσεις όπως επίσης και οι αναθέσεις των έργων.\nΤα παιδιά έφυγαν κατενθουσιασμένα από τα παραμυθάκια που τους είπε ο παππούλης με τα άσπρα μαλλιά, που τα τελευταία χρόνια κάνει τον αντιδήμαρχο και υποσχέθηκαν ότι θα ξεκινήσουν άμεσα να ψάχνουν για τον… δράκο.\nΣε όλους τους μαθητές μοιράστηκαν τα εξής αναμνηστικά: αντίγραφο απόδειξης είσπραξης χρημάτων για ενοικίαση περιπτέρου στο φεστιβάλ Πηνειού, αντίγραφο απόδειξης είσπραξης χρημάτων για ενοικίαση παράγκας στο παζάρι Λάρισας, φωτογραφία πορτραίτο της Βάσως και αγαλματίδιο – μινιατούρα του δημάρχου.\nΤους μικρούς μαθητές ξεπροβόδισε ο υπεύθυνος του γραφείου τύπου, ο παππούλης δεν μπορεί να ανεβοκατεβαίνει τις σκάλες, ευχόμενος «καλές δουλειές» καθώς αυτή είναι η φράση που χρησιμοποιείται κατά κόρον στο δημαρχείο.\n* Ο «πρώτος δημότης» της Λάρισας απουσίαζε γιατί μάζευε κρεμμύδια στο χωράφι.\nΕσείς που τον ψηφίσατε και έχετε το παιδί σας άνεργο στο σπίτι, καμαρώστε τον κύριο που διόρισε τον γιο του.\nΠεριμένουμε από τα παπαγαλάκια του Τζανακούλη, ηλεκτρονικά και έντυπα, να αναδείξουν το θέμα.\nΠεριμένουμε από το γραφείου τύπου του δήμου να απαντήσει.\nΠεριμένουμε και από όποιον έχει λίγο τσίπα να παραιτηθεί.\nστις 11:39 π.μ. 6 σχόλια:\nΤο θέμα φιλοξενεί στο σημερινό της φύλλο η τοπική εφημερίδα «Κόσμος» της Λάρισας:\n«Τον Ιούνιο ο Δήμος Λαρισαίων και πιο συγκριμένα ο Δημοτικός Οργανισμός Πολιτισμού, Αθλητισμού και Επιστημών Λάρισας (Δ.Ο.Π.Α.Ε.Λ.), πρόεδρος του οποίου είναι ο δημοτικός σύμβουλος Μιχάλης Τσακίρης, αποφάσισε να προσλάβει 20 άτομα, ως έκτακτο προσωπικό, με δίμηνη απασχόληση, για «πάγιες και διαρκείς ανάγκες». (Αριθμ. απόφ.: 32, Ημ. 26/06/2012, Αριθμ.πρωτ: 822).\nΜόνο που ο πρόεδρος του εν λόγω Οργανισμού με μια προσωπική του απόφαση που δεν έχει καμιά ηθική υπόσταση, έστω και αν είναι στα πλαίσια του νόμου, προσέλαβε το παιδί του! Όπως μάλιστα διευκρινίζεται στη σχετική σύμβαση την οποία υπογράφουν ως αντισυμβαλλόμενοι... πατέρας και γιός, ο Χρήστος Τσακίρης θα έχει ως «κύρια απασχόλησή του την είσπραξη των εισιτηρίων της Δημοτικής πισίνας». Σίγουρα εκτιμήθηκε ότι πρόκειται για σύνθετη και δύσκολη δουλειά που απαιτεί ειδικές δεξιότητες... Μάλιστα η σύμβαση της πρόσληψης υπογράφτηκε την ίδια μέρα με την απόφαση του Δ.Ο.Π.Α.Ε.Λ. να προσλάβει τα 20 άτομα (26/6/2012) και φέρει αριθμό πρωτοκόλλου 820! Δηλαδή έχει αύξοντα αριθμό μικρότερο, που σημαίνει ότι την συγκεκριμένη ή και τις άλλες 19 συμβάσεις, τις είχαν έτοιμες πριν αποφασίσουν να κάνουν προσλήψεις! Για τέτοια ξευτίλα μιλάμε...\nΌλα αυτά σε μια πόλη που μαστίζεται από την ανεργία στην οποία υπάρχουν οικογένειες που δεν βρίσκουν ούτε μισό μεροκάματο για να πληρώσουν τα φαγώσιμα της ημέρας, ή έστω να δώσουν λίγα ψιλά στο παιδί τους για να μπορέσει να πάρει έστω έναν καφέ όταν βγαίνει έξω.\nΤα συγχαρητήριά μας στον δήμαρχο κ. Τζανακούλη για το υψηλό ήθος με το οποίο ασκεί την εξουσία στην πόλη...\nΣτην περίπτωση που ο Κέλλας θα είναι υποψήφιος δήμαρχος Λάρισας, αν και δεν το βλέπουμε, θα παραιτηθεί από βουλευτής;\nΡωτάμε γιατί περιμένει και η Καμηλαράκη…\n*Πότε θα ολοκληρωθεί η συλλογή της από φωτογραφίες με αρχηγούς της Νέας Δημοκρατίας;\nΤα παιδιά ξέρουν καλύτερα…\nΤο σχέδιο είχε καταστρωθεί από μέρες.\n«Εσείς οι δύο θα τον αποπροσανατολίσετε, θα υποστείτε βέβαια την αγκαλιά του αλλά όλοι οι αγώνες απαιτούν θυσίες. Μόλις πιάσει εκείνο το βλέμμα στο άπειρο, εγώ θα του δώσω μία με την τσάντα στο κεφάλι…».\nΗ επανάσταση μόλις άρχισε.\nΓι' αυτό γίνονται πρόεδροι;\nΠόσα χρωστάει ο Σιδερόπουλος στην EΑΣ; Σύμφωνα με δική του δήλωση στους εργαζόμενους του συνεταιρισμού: «Έχω ένα άνοιγμα, όπως έχουν και τόσοι άλλοι αγρότες. Τα τελευταία 30 χρόνια αγρότες και προμηθευτές χρωστούν στην ΕΑΣ σχεδόν 25 εκατ. ευρώ».\nΤώρα που οι λίστες είναι της μόδας, θα είχε εξαιρετικό ενδιαφέρον και μια λίστα με αυτούς που οφείλουν στην Ένωση. Λέτε να είναι και το όνομα του Κοκκινούλη μέσα; Mπα...\nστις 9:58 π.μ. 2 σχόλια:\nΠροκειμένου να κάμψει τις αντιδράσεις των εμπόρων της Λάρισας για το παζάρι, ο αθεόφοβος Τζανκούλης σκέφτεται να θεσμοθετήσει και δεύτερο!\nΤο δήλωσε στην TRT, λέγοντας ότι θα προτείνει στους εμπόρους να δημιουργηθεί ένα παζάρι μόνο με τη δική τους συμμετοχή, προκειμένου να πουλάνε τα προϊόντα στοκ που έχουν στα καταστήματα.\nΤο ‘χει αυτό ο Τζανακούλης, όπου υπάρχει «ψητό» πέφτει με τα μούτρα…\nΕίδηση – βόμβα\nΌσοι από εμάς είδαμε την περασμένη βδομάδα τον Βαγγέλη Μεϊμαράκη να επανέρχεται στα καθήκοντα του στην προεδρεία της Βουλής, θα πρέπει να αναθεωρήσουμε την άποψη μας για τις αισθήσεις μας.\nΗ είδηση βόμβα μεταδόθηκε χθες από ενημερωτική ιστοσελίδα της πόλης μας και αναφέρει : «Αναστέλλει την άσκηση των καθηκόντων του ο Β. Μεϊμαράκης». Ναι καλά διαβάσατε, η είδηση (φωτο) αναρτήθηκε χθες το βράδυ στις 22:34!\nΤο πρωί βέβαια η είδηση αφαιρέθηκε καθώς διαπιστώθηκε ότι ήταν λίγο… μπαγιάτικη.\nΔεν πειράζει παιδιά, άλλωστε έχουν συμβεί χειρότερα και σε καλύτερες δημοσιογραφικές οικογένειες.\n*Πάλι καλά που δεν γράψατε ότι αναστέλλει τα καθήκοντα του ο Τζανακούλης...\nΤι ακριβώς έκανε 14 χρόνια;\nΗ «αρχαιότερη» πριν το καλοκαίρι είχε δημοσιεύσει μια σειρά από ρεπορτάζ στις συνοικίες της Λάρισας. Όλες, μα όλες παρουσιάζουν σημαντικότατες ελλείψεις σε βασικές υποδομές κάτι που αποδεικνύει περίτρανα αυτό που γράφουμε τόσο καιρό.\nΟ πιο κενός δήμαρχος που έχει υπάρξει στη Λάρισα, παράτησε στο έλεος τους τις γειτονιές δίνοντας έμφαση μόνο σε κάποια έργα της πλάκας στο κέντρο (πεζοδρόμια, μία αίθουσα στο θέατρο ΟΥΗΛ, πλατείες κ.α.)\nΦανταστείτε να τα έγραφε και καμιά εφημερίδα που του ασκεί κριτική…\nΤα «κάτοπτρα» και ο «καφρέφτης»\nΩραίο τρικ, σχολια-νάτο.\nΓράφει ο δημοσιογράφος της τοπικής εφημερίδας (αρχαιότερη) παρουσιάζοντας τις εξελίξεις στο δήμο Λαρισαίων, τις θέσεις μόνο του δημάρχου στα τρέχοντα ζητήματα.\nΚαι γράφει συνήθως ως έμπειρο στέλεχος της παράταξης του δημάρχου. Άριστα ενημερωμένος για όλα τα θέματα απευθείας από το γραφείο τύπου (η Βάσω στέλνει τις φωτογραφίες που δημοσιεύει), αλλά και από τον ίδιο τον δήμαρχο, επιχειρηματολογεί αναλυτικά και υπερασπίζεται τεκμηριωμένα (νομίζει) τη στάση του δημάρχου.\nΚανένας αντιδήμαρχος ή δημοτικός σύμβουλος δεν θα τα κατάφερνε καλύτερα από τον εντεταλμένο δημοσιογράφο. Του οποίο το υποτιθέμενο ρεπορτάζ ποτέ δεν έχει αναφέρει κάτι άσχημο ή έστω ένα λάθος του δημάρχου τα τελευταία 14 χρόνια(!)\nΠάντοτε μοναχά η άποψη του δημάρχου και μόνο του δημάρχου καθώς στο δήμο Λαρισαίων κανείς άλλος και για τίποτα, δεν έχει άποψη.\n* Καθρέφτη έχει στο σπίτι;\n**Από το πρωί που το διαβάσαμε, τώρα σταματήσαμε να γελάμε.\nΚαλά εκεί στον «ΚΟΣΜΟ» δεν ντρέπονται καθόλου. Δημοσιεύουν φωτογραφία του δημάρχου Λαρισαίων με κατηγορούμενο για υπεξαίρεση, πρώην συνάδελφο του. Υπάρχει καμιά σχέση με την παροιμία, «πες μου τον φίλο σου…;»\nΓια την Λάρισα δεν ισχύει, μετά τα 15€ και βλέπουμε...\nΆλλο ένα θύμα στην παλιά εθνική οδό της Λάρισας. Τι περιμένουν άραγε στην δημοτική αρχή; Πρέπει να συμπληρωθεί συγκεκριμένος αριθμός νεκρών για να γίνουν, έστω, κάποια υποτυπώδη έργα;\nΑ, το ξεχάσαμε, δεν υπάρχουν πλέον χρήματα, τα έκοψε όλα η τρόικα από τους δήμους. Και τα προηγούμενα χρόνια; Δεν υπήρχαν;\nΤώρα τελευταία βέβαια προέκυψε κι ένα καινούριο πρόβλημα. Ποιος θα το κάνει το έργο; Τζανακούλης ή Αγοραστός; Και οι ζωές θα συνεχίζουν να χάνονται…\nΠαντοδύναμη, φθηνή και αλάνθαστη μέθοδος.\nΔιαβάσαμε την απάντηση του προέδρου της ένωσης συντακτών στον δήμαρχο Ελασσόνας. Πραγματικά τον κατατρόπωσε με τα αμείλικτα ερωτήματα του.\nΠεριμένουμε τα ίδια σκληρά ερωτήματα και την ίδια ενδελεχή δημοσιογραφική έρευνα και για τα παρακάτω:\n- Παζάρι Λάρισας\n- Φεστιβάλ Πηνειού\n- Προσλήψεις στην ΔΕΥΑΛ\n- Αναθέσεις έργων του δήμου Λαρισαίων\n*Το επεισόδιο που καταγγέλλει ο δήμαρχος δεν διαψεύδεται, άρα;\nΟ δήμαρχος Ελασσόνας, Γ. Πασχόπουλος καταγγέλλει τον πρόεδρο της ένωσης συντακτών Θεσσαλίας, Χρ. Μπεχλιβάνο, γιατί όπως λέει τον απείλησε λέγοντας «θα δεις τι θα πάθεις» επειδή δεν του έδωσε διαφήμιση για τη γιορτή φέτας.\nΚαλά ρε δήμαρχε, γιατί δεν του έδινες κι εσύ;\nΛες και σου ζήτησε χρήματα;\nMε ένα τενεκέ φέτα θα λυνόταν όλα.\n*Η ένωση συντακτών θα εκδώσει ανακοίνωση συμπαράστασης στον δοκιμαζόμενο πρόεδρο;


Ο θυμωμένος υπουργός και η αστυνομική δημοκρατία | Εφημερίδα η Εποχή\nΟ θυμωμένος υπουργός και η αστυνομική δημοκρατία\nΚαλέσαμε κόμματα και πολιτικούς χώρους της Αριστεράς και της Οικολογίας να τοποθετηθούν στον παρακάτω προβληματισμό - ερώτημα: Διαπιστώνουμε, με αφορμή (και πρόσχημα) την πανδημία, μια διαρκώς αυξανόμενη θεσμική παρέμβαση του υπουργού προστασίας του πολίτη σε κάθε έκφανση της δημόσιας ζωής. Είτε πρόκειται για νομοσχέδια, είτε για τα μέτρα αντιμετώπισης της πανδημίας. Πέρα δηλαδή από τα συνεχή κρούσματα αυταρχισμού και καταστολής, η κυβέρνηση – μέσω του αρμόδιου υπουργού Μ. Χρυσοχοΐδη – φαίνεται πως προκρίνει ένα αυταρχικό μοντέλο, δια της επιβολής, σε ό,τι αφορά την άσκηση των καθηκόντων της και την εφαρμογή της πολιτικής της.\nΤι σηματοδοτεί η επιλογή αυτή και από πού αντλεί η κυβέρνηση την «άνεση» να το κάνει; Ποιοι είναι οι κίνδυνοι που υπάρχουν και πόσο αναγκαία θεωρείτε τη συλλογική αντίδραση απέναντι σε τέτοιες πρακτικές;\nΑκολουθούν οι τοποθετήσεις που λάβαμε, ενώ προηγείται ο προβληματισμός που ζητήσαμε, με αφορμή το ίδιο ερώτημα, από τον Κωστή Παπαϊωάννου.\nΟ θυμωμένος υπουργός, η αστυνομική δημοκρατία\nκαι μια ρεβάνς από τη μεταπολίτευση\nΚυβέρνηση Όρμπαν αλά ελληνικά\nΘα έλεγα ότι είναι υπόθεση της κυβέρνησης στο σύνολό της. Δεν αφορά έναν «κακό», ακραίο υπουργό, ανάμεσα σε «καλούς» και ήπιους. Είναι θέμα στρατηγικής επιλογής, η οποία ούτε πρόσκαιρη είναι ούτε τυχαία. Η κυβέρνηση της ΝΔ, με σχέδιο και στρατηγικό ορίζοντα επιχειρεί –και το κάνει με επιτυχία, με βάση την ταξική και κοινωνική της μεροληψία– να παντρέψει τη νεοφιλελεύθερη εμμονή της με τον αυταρχισμό και την ανελευθερία. Και χρησιμοποιεί όλα τα μέσα, όλες τις μεθόδους, όπως είδαμε και με τις αδιανόητες δηλώσεις του υπουργού Προ.Πο. για τους νεκρούς στο Μάτι και τον ΣΥΡΙΖΑ.\nΟι απροκάλυπτες θεσμικές, ενίοτε αντισυνταγματικές, παρεμβάσεις της, έχουν ως στόχο την κοινωνική αμφισβήτηση και τη συλλογική αντίδραση σε μέτρα, που μεταπολιτευτικά ουδείς διανοήθηκε να πάρει. Πρόκειται για ολομέτωπη επίθεση της ριζοσπαστικής Δεξιάς στη νεολαία, στον κόσμο της εργασίας, σε κατακτήσεις, δικαιώματα και ελευθερίες, με σκοπό να διαμορφώσει ένα εντελώς διαφορετικό τοπίο, μια άλλη κοινωνία.\nΗ ΝΔ αισθάνεται ιδεολογικά κυρίαρχη και αξιοποιεί συντηρητικά και φοβικά αντανακλαστικά, κλείνει το μάτι στο υπαρκτό ακροδεξιό ακροατήριο, «παίζει» με τη δημοκρατία και το κράτος δικαίου. Πρόκειται για κυβέρνηση Όρμπαν αλά ελληνικά.\nΕντούτοις, η Ιστορία δεν έχει πει την τελευταία της λέξη. Ούτε οι άνθρωποι, ούτε τα κινήματα, ούτε η Αριστερά. Απέναντι στο «μαύρο» του συντηρητισμού, απέναντι στο σκοτάδι της ανελευθερίας και του περιορισμού της δημοκρατίας, οι αντιστάσεις, κυρίως της νεολαίας, είναι ορατές και ελπιδοφόρες. Αρκεί και η ποικιλόμορφη Αριστερά (κοινοβουλευτική και μη), να βρει κοινούς βηματισμούς στη Βουλή και το δρόμο. Είναι η κρίσιμη ώρα.\nμέλος ΠΓ ΣΥΡΙΖΑ - Υπεύθυνος Τομέα Δικαιωμάτων\nΕπιτελική μετατόπιση προς τα ακροδεξιά\nH επανειλημμένη νομοθετική καταφυγή στο χαρτοφυλάκιο του κ. Χρυσοχοΐδη είναι η αναμενόμενη επιβεβαίωση της εμμονής στο δόγμα «νόμος και τάξη», όπως το αντιλαμβάνεται και το προωθεί οριζόντια σε κάθε ευκαιρία η κυβερνητική παράταξη. Εκείνο, λοιπόν, που σηματοδοτεί αυτή η επιλογή δεν είναι τίποτε άλλο από τη σταδιακή αλλά σταθερή ιδεολογική και επιτελική μετατόπιση της ΝΔ προς τον ακροδεξιό χώρο, από τον οποίο άλλωστε παραδοσιακά προσδοκά εκλογική στήριξη.\nΚαταρχάς η «άνεση» στην οποία ορθά αναφέρεστε είναι εκτός των άλλων και πρωτοφανής, αφού μεταπολιτευτικά καμία άλλη κυβέρνηση δεν αποπειράθηκε καν να προωθήσει τέτοιες πολιτικές. Τρεις συνθήκες παρέχουν στη ΝΔ αυτή τη δυσάρεστη ευχέρεια: το ακραίο αβαντάρισμα της κυβέρνησης, οι τακτικές αποπροσανατολισμού και η φίμωση του αντίλογου από τα κατεστημένα ΜΜΕ κι από διάφορους «ημέτερους» διαμορφωτές κοινής γνώμης· οι ποικίλες και πολυδιάστατες δυσκολίες που συνοδεύουν την πανδημία και τον εγκλεισμό, και η τρομοκαπηλεία που συντηρείται από τη μονταζιέρα του διαρκούς πανικού. Το τρίπτυχο «κανάλια σύμμαχοι - πολίτες κλειδαμπαρωμένοι - μόνιμη κρισιμότητα» είναι πολύ βολικό για μια κυβέρνηση που υλοποιεί τη μετάβαση σε καθεστώς αστυνομοκρατίας.\nΟ μεγάλος κίνδυνος, λοιπόν, είναι η μετατροπή του κράτους σε ένα μόρφωμα καφκικής έμπνευσης και η ταυτόχρονη εκτροπή του πολιτεύματος προς έναν ιδιότυπο ελληνικό ορμπανισμό. Μάλιστα, αυτή η διαδικασία έχει ήδη ξεκινήσει: δικαιώματα περιστέλλονται και μέτρα επιβάλλονται χωρίς νόμο, επειδή απλώς εξαγγέλλονται από κάποιον υπουργό· μια αστυνομία με πολύ βαρύ χέρι μπαίνει πλέον και στα Πανεπιστήμια· προωθούνται όλες οι αντιδημοκρατικές «θεσμικές παρεμβάσεις» με σκοπό να αποκλειστεί η έκφραση και η δράση της Αριστεράς· ο εσωτερικός εχθρός έχει κατασκευαστεί, κι έχει το πρόσωπο του κάθε αδύναμου και του κάθε αντιφρονούντα.\nΑυτονόητα, λοιπόν, η συλλογική αντίδραση είναι όχι απλώς επιθυμητή, αλλά επιβεβλημένη. Κάθε μέρα που περνά, η ΝΔ δεν χάνει ευκαιρία να επιβάλλει ακόμη περισσότερο την καταπιεστική ατζέντα της, άρα κάθε μέρα εφησυχασμού έχει διπλό αρνητικό αντίκτυπο. Ωστόσο, τα έγκαιρα αντανακλαστικά δεν είναι ζητούμενο μόνο για τους πολίτες ατομικά, αλλά και για τις κάθε είδους συλλογικότητες. Και στο επίπεδο αυτό, λοιπόν, χρειάζεται περισσότερη και δυναμικότερη εγρήγορση.\nβουλεύτρια Α’ Αθήνας με το ΜέΡΑ25\nτο alter ego της αντιλαϊκής πολιτικής\nΠράγματι, η παρουσία του υπουργείου Προστασίας του Πολίτη γίνεται εντονότερη το τελευταίο διάστημα και δεν είναι τυχαίο. Η αντιλαϊκή πολιτική συνοδεύεται πάντα από αυταρχικά - κατασταλτικά μέτρα ενάντια σε όποιον την αμφισβητεί. Πολύ περισσότερο τώρα, που το ξέσπασμα της νέας οικονομικής κρίσης συνοδεύεται με νέα επίθεση στα λαϊκά δικαιώματα.\nΤο έδαφος βέβαια έχει διαμορφωθεί εδώ και χρόνια και αφορά όλα τα κράτη μέλη της ΕΕ. Να θυμηθούμε τον χαρακτηρισμό των λαϊκών διαδηλώσεων ως «κίνδυνο για την ασφάλεια» από την ΕΕ; Τους «τρομονόμους», που διαρκώς εμπλουτίζονται από όλων των ειδών τις κυβερνήσεις;\nΣε αυτό το έδαφος εντείνεται και ο κρατικός αυταρχισμός. Η ΝΔ αποτελεί τον πιο αυθεντικό εκφραστή αυτής της πολιτικής, επιδιώκοντας μάλιστα να ακουμπήσει και ένα «άστεγο» ακροδεξιό ακροατήριο. Αυτό αποτυπώνεται με διάφορους τρόπους. Είτε με την ψήφιση νόμων, όπως ο κατάπτυστος ν. 4703/20, με τον οποίο επιχειρείται η παρεμπόδιση των λαϊκών διαδηλώσεων. Είτε με την έκδοση αποφάσεων που απαγορεύουν τις υπαίθριες συναθροίσεις άνω των τριών ατόμων, όπως έγινε τις μέρες του Πολυτεχνείου. Είτε με την άγρια καταστολή που εξαπολύθηκε τη μέρα του Πολυτεχνείου ενάντια στην υποδειγματική διαδήλωση του ΚΚΕ, που ακύρωσε στην πράξη τα αντιδημοκρατικά φιρμάνια της κυβέρνησης.\nΠρόσφατα, μάλιστα, είδαμε ακόμα και νομοσχέδιο για τα Πανεπιστήμια, να εισάγεται στη Βουλή, από κοινού από τα υπουργεία Παιδείας και Προστασίας του Πολίτη.\nΚι εδώ όμως το υπόβαθρο είναι η εντεινόμενη λειτουργία του Πανεπιστημίου ως επιχείρηση, που έχει ανάγκη την παρουσία της Αστυνομίας. Αυτός είναι ο κύριος λόγος της μόνιμης εγκατάστασής της μέσα στους πανεπιστημιακούς χώρους.\nΤελευταίο τρανταχτό παράδειγμα είναι η ενσωμάτωση της αντιδραστικής οδηγίας της ΕΕ, γνωστής ως «τρομονόμος» στην Τέχνη, που επιχειρεί να λογοκρίνει και να ποινικοποιήσει κάθε προοδευτικό καλλιτεχνικό δημιούργημα. Καταστολή ακόμη κι εκεί...\nΟδηγία, την οποία κύρωσε η κυβέρνηση ΣΥΡΙΖΑ το 2018, ενώ αυτές τις μέρες στην Ισπανία της δήθεν «προοδευτικής διακυβέρνησης» συνελήφθη καλλιτέχνης με βάση τον αντίστοιχο «τρομονόμο»!\nΝα πού βρίσκει το θάρρος η ΝΔ και ανεβάζει την ένταση της καταστολής! Στην ΕΕ του αντικομμουνισμού και της καταπολέμησης του ριζοσπαστισμού, στη στρατηγική της δίωξης κάθε φωνής ενάντια στη δικτατορία του κεφαλαίου!\nβουλευτής Α’ Θεσσαλονίκης του ΚΚΕ\nΑυταρχισμός με επιστημονική επίφαση\nΗ πανδημία αποδείχθηκε μια πρώτης τάξεως ευκαιρία επιβολής αυταρχικών μέτρων και συμπεριφοράς από μέρους της δεξιάς κυβέρνησης, σε βάρος των ελευθεριών των πολιτών και της κοινωνίας. Τα μέτρα περιορισμού, με επιστημονική επίφαση, παρουσιάζονται ως τα μόνα σωστά και επιβεβλημένα. Η ελληνική συντηρητική κυβέρνηση, που εφαρμόζει την αυστηρότητά της επιλεκτικά, έχει αποδείξει από την αρχή της θητείας της το αυταρχικό της πρόσωπο, απαξιώνοντας και υποτιμώντας την κρίση και την ωριμότητα των πολιτών. Τους επιφορτίζει μάλιστα με το δόγμα της «ατομικής ευθύνης» χωρίς η ίδια να ενισχύει το δημόσιο σύστημα υγείας, τα πληττόμενα κοινωνικά στρώματα και την οικονομία. Η πανδημία είναι όμως μία μόνο όψη της αυταρχικής και αντιδημοκρατικής πολιτικής της, η οποία γίνεται σαφής με τον καλύτερο τρόπο, όπως πρόσφατα με το κλείσιμο της Εθνικής Οδού από τον αναρμόδιο υπουργό Προστασίας του Πολίτη, ενώ ήταν υποχρέωση του παραχωρησιούχου, με τα μηχανήματα που διέθετε, να κρατήσει την Εθνική Οδό ανοιχτή. Σε αντίθετη περίπτωση θα του επιβαλλόταν πρόστιμο. Άρα, γιατί η ιδιωτική πρωτοβουλία είναι πανάκεια;\nΜε την ίδια αυθαίρετη παρέμβαση ο εν λόγω υπουργός παρενέβη και στο νομοσχέδιο για την Παιδεία, επιβάλλοντας τον πρωτοφανή τρόπο φύλαξης των ανώτατων εκπαιδευτικών ιδρυμάτων από την Αστυνομία (!), προσπαθώντας να ικανοποιήσει το φοβισμένο και πλέον συντηρητικό κοινό. Βεβαίως, προηγήθηκε η κατασυκοφάντηση των ΑΕΙ και της νεολαίας με μια συντονισμένη προπαγανδιστική εκστρατεία μέσα από τα φερέφωνα της κυβέρνησης.\nΟι πολίτες συνειδητοποιούν όλο και περισσότερο την αυθαίρετη και αντιδημοκρατική τακτική της κυβέρνησης αλλά οι συνθήκες της πανδημίας τους εμποδίζουν να εκφράσουν την αντίδρασή τους αποτελεσματικά. Ωστόσο, όσο υπεύθυνοι πρέπει να είμαστε με την προστασία της υγείας των συμπολιτών μας και της δικής μας, άλλο τόσο θα πρέπει να προστατεύσουμε τις ελευθερίες μας ως πολίτες και να υπεραμυνθούμε των συνταγματικών μας δικαιωμάτων, αρνούμενοι κάθε ανοχή σε αυταρχικές πολιτικές και πρακτικές.\nσυνεκπρόσωπος των Οικολόγων Πράσινων\nμε ευρύ φάσμα εφαρμογής\nΜέχρι τη στιγμή που γράφονται αυτές οι γραμμές, η ζωή του κρατούμενου Δημήτρη Κουφοντίνα κρέμεται από μια κλωστή. Η δε μετατροπή σε συλλήψεις των 61 προσαγωγών αλληλέγγυων έξω από το υπουργείο Υγείας αποτελεί το τελευταίο κρούσμα, σε ένα πλούσιο κρατικό τρομο-ρεπερτόριο: προσαγωγές φωτορεπόρτερ, απρόκλητοι ξυλοδαρμοί διαδηλωτών, ιδεολογικός εκφοβισμός αντιπάλων, ισχυρές δόσεις υποβολιμαίας «δημοσιογραφίας». 19 χρόνια μετά, ζούμε σε μικρογραφία (;) όσα εκτυλίχθηκαν το τρομο-καλοκαίρι του 2002 – με επικεφαλής, τότε και τώρα, έναν υπουργό Καταστολής που δημιουργεί δυσφορία ακόμα και σε παραδοσιακά στελέχη της Δεξιάς.\nΑσφαλώς, η πολιτεία Χρυσοχοΐδη δεν εξαντλείται στην εκδικητική αντιμετώπιση του Δημήτρη Κουφοντίνα. Τα πιο πρόσφατα «παράσημά» της είναι η χουντικής υφής πανεπιστημιακή αστυνομία, οι ανάλογου πολιτικού ήθους απαγορεύσεις και η κρατική βία της 17ης Νοέμβρη και της 6ης Δεκέμβρη 2020, οι αναίτιες προσαγωγές φεμινιστριών και μελών της ΑΝΤΑΡΣΥΑ, η αναίτια διάλυση της ιστορικής αντιφασιστικής συγκέντρωσης της 7ης Οκτώβρη, η φυγοποινία του ναζιστή Παππά, οι άνευ ορίων προσλήψεις αστυνομικών και οι αντίστοιχες προμήθειες εξοπλισμού. Ο κατά δήλωσή του πολέμιος της Μεταπολίτευσης είναι από τους πλέον ενθουσιώδεις οικοδόμους της ανελευθερίας που διαθέτει το σημερινό κυβερνητικό σχήμα.\nΑν στεκόμαστε στην απεργία πείνας –ελπίζοντας ολόψυχα να αποβεί νικηφόρα–, είναι γιατί η εξώθηση του 63χρονου απεργού πείνας στα άκρα δεν συνιστά απλά «μια ακόμα» περίπτωση δυσανάλογα αυταρχικής μεταχείρισης. Η ίδια μαρτυρά τη στράτευση του κράτους σε ένα πρότυπο ανελευθερίας που, ενώ εμπεδώνεται σε «αδύναμους κρίκους» και μειοψηφίες, διαθέτει ωστόσο ευρύτατο φάσμα εφαρμογής: υπερσυγκέντρωση εξουσιών στο Προ.Πο., φωτογραφική νομοθεσία κατά πολιτικών αντιπάλων, τροποποίηση όρων κράτησης επί το δυσμενέστερο, υπέρβαση ακόμα και φωτογραφικών νόμων, εργαλειοποίηση της πανδημίας και έκθεση ανθρώπων σε κίνδυνο, ψευδείς βεβαιώσεις για τη συγκάλυψη έκνομων ενεργειών της διοίκησης, πολιτικές διακηρύξεις εκδικητικότητας από στόματα κρατικών λειτουργών.\nΗ αναβάθμιση του κρατικού αυταρχισμού έχει άρωμα ολοκληρωτισμού – και τα αποτελέσματά της είναι ορατά στα σώματα των ανθρώπων που αντιστέκονται (συχνά δε και στις αντιλήψεις όσων έχουν λόγους να δυσφορούν). Χρειαζόμαστε αναβαθμισμένα αντανακλαστικά και συνέργειες. Η 17η Νοέμβρη του 2020 έδειξε δυνατότητες που χρειάζεται να θυμόμαστε.\nΣκληρή καταστολή ως «λύση»\nσε κάθε κοινωνικό ζήτημα\nΗ ΝΔ, από τη στιγμή που αναδείχτηκε κυβέρνηση μέχρι και σήμερα, εφαρμόζει ένα κράμα πολιτικής που χαρακτηρίζεται από νεοφιλελεύθερα και αντιλαϊκά μέτρα στην οικονομία, με παράλληλη σκληρή καταστολή ως στήριγμα των παραπάνω κι ως «λύση» για κάθε κοινωνικό ζήτημα που ανακύπτει. Χαρακτηριστικά παραδείγματα, η περυσινή 17η Νοέμβρη και η 6η Δεκέμβρη, η προκλητική διάλυση με αύρες και χημικά του μεγαλειώδους αντιφασιστικού συλλαλητηρίου στο Εφετείο, αλλά και η βίαιη αντιμετώπιση του φοιτητικού και πανεκπαιδευτικού κινήματος τόσο πέρυσι, με αποκορύφωμα την εισβολή ΜΑΤ στην ΑΣΟΕΕ, όσο και οι πρόσφατες 24 συλλήψεις τις μέρες ψήφισης του νομοσχεδίου Κεραμέως. Μέσα σε αυτά πρέπει να προστεθεί και το καθεστώς εξαίρεσης που επιβάλλεται στον απεργό πείνας Δ. Κουφοντίνα με τη ζωή του να απειλείται άμεσα. Η πανδημία αξιοποιείται ως ευκαιρία για την επίθεση στα κεκτημένα της δημοκρατικής κοινωνίας. Βλέπουμε προσλήψεις ειδικών φρουρών αντί για ενίσχυση του ΕΣΥ, ενώ η αυταρχική κατρακύλα αποτυπώνεται ξεκάθαρα με τις πολλαπλές, χωρίς πραγματικά υγειονομικά κριτήρια, απαγορεύσεις και πρόστιμα που σκοπό έχουν την καλλιέργεια φόβου στον κόσμο. Άλλωστε στους χώρους εργασίας, σε κλειστούς χώρους συνωστισμού και στα ΜΜΜ γίνεται η πραγματική υπερμετάδοση του Covid-19 κι όχι στις πλατείες, όπου επιτέθηκε με μανία πέρυσι η κυβέρνηση στη νεολαία.\nΌλα τα παραπάνω βέβαια δεν γίνονται σε κενό χρόνου και χώρου. Γίνονται σε μια χώρα που έχει ήδη πληγεί από τη δεκαετή μνημονιακή λιτότητα και βέβαια στο έδαφος που έστρωσε σε μια σειρά τομείς η προηγούμενη ΣΥΡΙΖΑ-ΑΝΕΛ κυβέρνηση. Τόσο με την πολιτική της όσο και με τη λογική ανάθεσης και ενσωμάτωσης μιας σειράς αντιστάσεων, αποδυνάμωσε τις δυνατότητες απάντησης στη σημερινή ρεβανσιστική Δεξιά. Απέναντι στα παραπάνω χρειάζεται η ενότητα της πραγματικής ριζοσπαστικής Αριστεράς που έχει αναφορά στα κινήματα, στους εργαζόμενους, στη νεολαία ώστε να αντιμετωπιστεί αυτή η σαρωτική πολιτική στον δρόμο. Είναι αναγκαία εκείνη η συλλογική εμβάθυνση της επεξεργασίας ενός αντικαπιταλιστικού συνολικού σχεδίου που θα εμπνεύσει μια νέα συστράτευση όλων των πληττόμενων.


Dimitra Decorasylum 21 Δεκεμβρίου 2014 - 12:32 μ.μ.\nKaterina Konstantinou 24 Δεκεμβρίου 2014 - 11:53 π.μ.\nAriadne 21 Δεκεμβρίου 2014 - 5:56 μ.μ.\nKaterina Konstantinou 24 Δεκεμβρίου 2014 - 11:54 π.μ.\nEleni 21 Δεκεμβρίου 2014 - 6:27 μ.μ.\nKaterina Konstantinou 24 Δεκεμβρίου 2014 - 11:56 π.μ.\nAlexandra P. 21 Δεκεμβρίου 2014 - 7:29 μ.μ.\nKaterina Konstantinou 24 Δεκεμβρίου 2014 - 11:58 π.μ.\nChristina Makri 21 Δεκεμβρίου 2014 - 10:25 μ.μ.\nKaterina Konstantinou 24 Δεκεμβρίου 2014 - 12:00 μ.μ.\nΜαρία Έλενα 22 Δεκεμβρίου 2014 - 12:50 π.μ.\nKaterina Konstantinou 4 Ιανουαρίου 2015 - 1:43 μ.μ.\nThalia Tzellou 22 Δεκεμβρίου 2014 - 10:19 π.μ.\nKaterina Konstantinou 4 Ιανουαρίου 2015 - 1:44 μ.μ.\neleanna 22 Δεκεμβρίου 2014 - 1:23 μ.μ.\nKaterina Konstantinou 4 Ιανουαρίου 2015 - 1:45 μ.μ.\nevonita 22 Δεκεμβρίου 2014 - 11:16 μ.μ.\nKaterina Konstantinou 4 Ιανουαρίου 2015 - 1:46 μ.μ.\nMaria Naka 23 Δεκεμβρίου 2014 - 8:24 π.μ.\nKaterina Konstantinou 4 Ιανουαρίου 2015 - 1:47 μ.μ.\nAleka Craftaholic 23 Δεκεμβρίου 2014 - 8:32 π.μ.\nKaterina Konstantinou 5 Ιανουαρίου 2015 - 3:29 μ.μ.\nSofia paraligo 23 Δεκεμβρίου 2014 - 9:13 π.μ.\nZina Z 23 Δεκεμβρίου 2014 - 4:15 μ.μ.\nKaterina Konstantinou 5 Ιανουαρίου 2015 - 3:31 μ.μ.\nΕΙΡΗΝΗ ΝΙΚΟΛΑΟΥ 24 Δεκεμβρίου 2014 - 6:06 π.μ.\nKaterina Konstantinou 5 Ιανουαρίου 2015 - 3:33 μ.μ.\njoanna papanikolaou 24 Δεκεμβρίου 2014 - 9:03 π.μ.\nKaterina Konstantinou 5 Ιανουαρίου 2015 - 3:35 μ.μ.\nmarilenaspotofart 24 Δεκεμβρίου 2014 - 2:17 μ.μ.\nKaterina Konstantinou 6 Ιανουαρίου 2015 - 6:08 μ.μ.\nAriadne 26 Δεκεμβρίου 2014 - 9:58 μ.μ.\nKaterina Konstantinou 6 Ιανουαρίου 2015 - 6:10 μ.μ.\n- spoonstories- 5 Ιανουαρίου 2015 - 6:29 μ.μ.\nKaterina Konstantinou 14 Ιανουαρίου 2015 - 11:31 π.μ.


Δυτικός Άνεμος: «Για να πω την αλήθεια, τελείωσα!» Αποχαιρετά οριστικά το γράψιμο ο Φίλιπ Ροθ\n«Ήθελα να δω αν σπατάλησα τη ζωή μου γράφοντας» είπε. «Και σκέφτηκα ότι ήμουν τελικά επιτυχημένος».\nΗ δήλωση, που πέρασε αρχικά μάλλον απαρατήρητη, επιβεβαιώνεται από την εκδότρια του Ροθ που μίλησε στο Reuters.\nΟ 79χρονος Φίλιπ Ροθ είναι σημείο αναφοράς για πολλές γενιές λογοτεχνών και αναγνωστών.\nΈγινε αρχικά γνωστός το 1959 για το «Αντίο, Κολόμπους» για να ακολουθήσει σειρά σημαντικών βιβλίων όπως το «Σύνδρομο του Πορτνόι», το «Αμερικανικό Ειδύλλιο» -για το οποίο τιμήθηκε με το βραβείο Πούλιτζερ το 1997-, το «Ανθρώπινο στίγμα» που μεταφέρθηκε και στον κινηματογράφο, το «Ζώο που ξεψυχά», και το 2010 η «Νέμεσις».\nΤιμήθηκε τρεις φορές με βραβείο Φόκνερ και είναι αδιαμφισβήτητα ο πιο βραβευμένος εν ζωή Αμερικανός συγγραφέας. Αν και θεωρείται ότι είναι ένας από τους συγγραφείς στον κατάλογο των πιθανών βραβευθέντων, ο Ροθ δεν έχει τιμηθεί με το Νόμπελ Λογοτεχνίας


Α σου τα δώσω στα μαρμαράκια\nΘυμάμαι στα παλιά τα χρόνια που φορολογούνταν τα κρασιά, για τη φορολογία είχε πάει ένας γέρος νοικιαστής του φόρου να τα καταμετρήσει. Φορούσε φουστανέλλα και φέσι γερολεβέντης, αλλ' αγαθώτατος κι εύπιστος. Πήγε στη μέση στο χωριό. Τον χαιρέτησαν όλοι και τον κατάφεραν να πιστέψει πώς ανάγκη δεν είναι να γυρίζει τα σπίτια και να καταμετράει τα βαρέλια, αυτοί θα του πουν ειλικρινά πόσο κρασί έχει ο καθένας τους. Ο γέρος κράτησε σημείωση και ζήτησε να του πληρώσουν φόρο.Την Κυριακή θα είμαστε όλοι στα μαρμαράκια, τού είπανε, εκεί βρέσου κι εσύ, και ο λογαριασμός θα ξεμπερδέψει μονομιάς. Μαρμαράκια έλεγαν ένα αρχαίο τείχος με ογκόλιθους πού βρίσκεται μισή ώρα κάτω από τη Χρυσοβίτσα. Τούς πίστεψε ο αγαθός άνθρωπος και την Κυριακή πρωΐ βρέθηκε στο συμφωνημένο μέρος. Περιμένει να δει κόσμο, τίποτε. Τότε κατάλαβε τι τούφτιασαν. Το κατάπιε και πάει. Από τότε μένει η παροιμία: “Θα σου τα δώσω στά μαρμαράκια”, πού λέγεται όταν δεν έχει κανείς σκοπό να γυρίσει τα όσα χρωστάει στό δανειστή του\nΔ. Λουκόπουλος, Αιτωλία, Νεοελλ. Γραμμ, 9 Νοεμβρίου 1940, σελ. 7\nΝεοελληνικά Γράμματα, 1940, Περιοδικό\n22, δίνω – δουλειά


Καλύτερα τσάγια για την απώλεια βάρους: Είναι το τσάι πικραλίδα καλό για την απώλεια βάρους; - Glamourosity.eu\nΚαλύτερα τσάγια για την απώλεια βάρους: Είναι το τσάι πικραλίδα καλό για την απώλεια βάρους;\nΤα καλύτερα τσάγια για την απώλεια βάρους περιλαμβάνουν το πράσινο τσάι, το λευκό τσάι, το τσάι τζίντζερ, το τσάι pu-erh, το τσάι oolong, το μαύρο τσάι, το τσάι κουρκουμά, το τσάι ιβίσκου, το τσάι rooibus και το τσάι μέντας. Σύμφωνα με εμάς, ο καυστήρας Dual slim 28 ημερών είναι το καλύτερο τσάι αποτοξίνωσης για την απώλεια βάρους. Γνωστό και ως τσάι pu'er ή pu-erh, το τσάι puerh είναι ένας τύπος κινεζικού μαύρου τσαγιού που έχει υποστεί ζύμωση.\nΜια άλλη μεγάλη ανασκόπηση μελετών κατέληξε στο συμπέρασμα ότι το μείγμα EGCG και καφεΐνης του πράσινου τσαγιού έχει θετική επίδραση στην απώλεια βάρους και στη διαχείριση του βάρους.\nΤι ακριβώς είναι το τσάι καύσης λίπους;\nΤι ακριβώς είναι το τσάι καύσης λίπους; Συνήθως, τα τσάγια καύσης λίπους είναι ένα μείγμα από γνωστά είδη τσαγιού όπως το πράσινο τσάι, το τσάι oolong, το τσάι rooibos και το yerba mate. Περιέχουν επίσης φυτικά συμπληρώματα που υπόσχονται να αυξήσουν τα επίπεδα ενέργειας και να ενισχύσουν το μεταβολισμό. Μερικά βότανα που βρίσκονται συνήθως στα τσάγια καύσης λίπους είναι το τζίνσενγκ, το γκουαρανά, το τζίντζερ ή το μάτσα.\nΤο πιο δημοφιλές τσάι αποτοξίνωσης χωρίς καφεΐνη που προάγει απίστευτα αποτελέσματα απώλειας βάρους.Τσάι αποτοξίνωσης 14 ημερών Zero Tea Φέρνει την υγεία του γαστρεντερικού σας συστήματος σε άλλο επίπεδο με φυσικά συστατικά.\nΤο καλύτερο τσάι αποτοξίνωσης για απώλεια βάρους: Ενώ το τσάι αποτοξίνωσης από μόνο του δεν θα σας κάνει να πετύχετε τους στόχους σας για απώλεια βάρους, μπορεί να είναι ιδανικό για την έναρξη ενός νέου προγράμματος διατροφής.\nΤο Prime Shred είναι ο νέος κορυφαίος σκύλος στο χώρο των φυσικών λιποδιαλυτών για πολλούς λόγους, ο σημαντικότερος από τους οποίους είναι ότι βρίσκεται στην κορυφή των διαγραμμάτων όσον αφορά τη συνολική δραστικότητα σε σχεδόν 2.000 χιλιοστόγραμμα ανά μερίδα. Υπάρχουν 10 ενεργά συστατικά, όπως εκχύλισμα πράσινου τσαγιού, πράσινο φασόλι καφέ, DMAE, πιπέρι καγιέν και πολλά άλλα.\nΠώς το πράσινο τσάι σας βοηθά να χάσετε βάρος;\nΤο τσάι θα σας βοηθήσει να χάσετε βάρος πιο αποτελεσματικά, καθώς είναι ένας φυσικός λιποδιαλύτης και υπεύθυνος για την παρέμβαση στην απορρόφηση του λίπους που συσσωρεύεται στο σώμα σας. Σαν να μην έφτανε αυτό, είναι σε θέση να εμποδίσει τη δημιουργία νέων λιποκυττάρων.\nΠοια είναι τα καλύτερα τσάγια για να σας βοηθήσουν να χάσετε βάρος;\nΑυτό το είδος τσαγιού είναι ένα φυσικό αντιοξειδωτικό που βοηθά στην καταπολέμηση της γήρανσης του σώματός μας και στο ξεφούσκωμα της κοιλιάς. Λαμβάνοντας πράσινο τσάι κάνετε το σώμα σας να χρησιμοποιεί το λίπος σαν να ήταν πηγή ενέργειας, οπότε σταματά τη συσσώρευση κορεσμένων λιπών στο σώμα- επιταχύνει επίσης το μεταβολισμό, ιδανικό για να πετύχετε το στόχο σας για μια πιο λεπτή κοιλιά.\nΤο καλύτερο τσάι oolong για την απώλεια βάρους είναι το υψηλής ποιότητας τσάι oolong που καλλιεργείται για να έχει τις περισσότερες πολυφαινόλες και αντιοξειδωτικά.\nΓιατί 3 τσάι μπαλαρίνα είναι τόσο καλό για την απώλεια βάρους;\nΓιατί 3 τσάι μπαλαρίνα είναι τόσο καλό για την απώλεια βάρους; Το τσάι μπαλαρίνα διατίθεται στο εμπόριο ως ένας τρόπος για την επιτάχυνση της απώλειας βάρους. Τα συστατικά του έχουν καθαρτική δράση και αναγκάζουν το σώμα σας να εκκρίνει πολλά υγρά, καθαρίζοντάς τα από το βάρος του νερού. Ορισμένοι άνθρωποι καταναλώνουν το τσάι Ballerina για το συγκεκριμένο σκοπό.\nΤο τσάι μπαλαρίνας βοηθάει πραγματικά στην απώλεια βάρους;\nΤο τσάι φημολογείται ευρέως ότι βοηθά στην απώλεια βάρους και στη διατήρηση του βάρους. Αλλά οι άνθρωποι που πίνουν το τσάι μπορεί να υποφέρουν από δυσάρεστες παρενέργειες. Οι επιστημονικές μελέτες δεν υποστηρίζουν τα οφέλη του τσαγιού μπαλαρίνας ή τη χρήση του ως βοήθημα για την υγεία ή την απώλεια βάρους.\nΤο λευκό τσάι έχει ορισμένα κοινά χαρακτηριστικά με το μαύρο τσάι και ακόμη και με το πράσινο τσάι, αλλά είναι πολύ πιο ήπιο, κάπως πιο γλυκό και λουλουδάτο σε αντίθεση.\nΓια να έχετε τα περισσότερα οφέλη για την υγεία από το τσάι για να χάσετε βάρος, βράστε το τσάι σας για 5-7 λεπτά σε αντίθεση με τα συνηθισμένα 3 λεπτά και πιείτε 2-3 μερίδες την ημέρα.\nΤο καλύτερο τσάι αποτοξίνωσης για απώλεια βάρους 2022: Εδώ πάμε, ας δούμε το καλύτερο σε πωλήσεις και διάσημο τσάι για αποτοξίνωση και απώλεια βάρους.\nΜια μελέτη σε 111 άτομα διαπίστωσε ότι η κατανάλωση τριών φλιτζανιών μαύρου τσαγιού κάθε μέρα για τρεις μήνες αύξησε σημαντικά την απώλεια βάρους και μείωσε την περιφέρεια της μέσης, σε σύγκριση με την κατανάλωση ενός ροφήματος ελέγχου με καφεΐνη (11).\nΤώρα, όλα αυτά τα οφέλη είναι σπουδαία, αλλά ένα από τα πιο ενδιαφέροντα οφέλη του τσαγιού είναι η ικανότητά του να βοηθά στην απώλεια βάρους!\nΤα περισσότερα τσάγια περιέχουν φλαβονοειδή που καταπολεμούν τις ασθένειες (ένα είδος φυτοθρεπτικών συστατικών ή φυτικών θρεπτικών συστατικών) που ονομάζονται κατεχίνες. Οι κατεχίνες υπάρχουν φυσικά στα φρέσκα φύλλα του φυτού τσάι, Camellia sinensis, και περιέχουν φυσικά αντιοξειδωτικά και πολυφαινόλες που βοηθούν στην πρόληψη της κυτταρικής βλάβης, της φλεγμονής και του σχηματισμού ελεύθερων ριζών.\nΒλέπετε, το SkinnyFit Detox είναι ένα μείγμα ΟΛΩΝ των καλύτερων τσαγιών για απώλεια βάρους, συμπεριλαμβανομένων πρόσθετων superfood συστατικών που απελευθερώνουν τις τοξίνες, μειώνουν το φούσκωμα και το βάρος του νερού, ενισχύουν το μεταβολισμό και σας βοηθούν να φαίνεστε και να αισθάνεστε κιλά ελαφρύτεροι!\nDesign by https://glamourosity.eu/?lang=el&page=avs89


Θεωρία παιγνίων και εφαρμογές της στο χώρο των επιχειρήσεων και την πολιτική\nΣυγγραφέας: Αθανασόπουλος Αλέξανδρος\nΛέξεις Κλειδιά: Θεωρία παιγνίων\nΣύνοψη: Η εργασία χωρίζεται σε δυο βασικά μέρη. Στο πρώτο μέρος αναφερόμαστε στα παίγνια γενικού αθροίσματος δυο παιχτών, όπου μετά την αναφορά της βασικής θεωρίας και μιας περιγραφής στις δομές που επικρατούν στις αγορές, γίνεται παρουσίαση στα μοντέλα διπωλίου του Cournot, του Betrand και του Stackelberg. Στο δεύτερο μέρος αναφερόμαστε σε παίγνια με συμμαχίες και πως προσεγγίζονται τότε οι αμοιβές των παιχτών και η αξία τους στο παίγνιο.\nΛογιστική παλινδρόμηση & διαχωριστική ανάλυση\nΣυγγραφέας: Ξενή Μαρία\nΛέξεις Κλειδιά: Διαχωριστική ανάλυση, Λογιστική παλινδρόμηση, Μη γραμμικά μοντέλα\nΣύνοψη: Σε αυτή την εργασία ασχοληθήκαμε με δύο μεθόδους, που σκοπός τους είναι να κατατάσσουν τις παρατηρήσεις σε γνωστές ομάδες και στη συνέχεια να κάνουν προβλέψεις για καινούριες παρατηρήσεις. Αυτές οι μέθοδοι είναι η λογιστική παλινδρόμηση (logistic regression) και η διαχωριστική ανάλυση (discriminant analysis). Στο πρώτο κεφάλαιο αναφέραμε περιληπτικά τα μη γραμμικά μοντέλα παλινδρόμησης (αφού και η λογιστική παλινδρόμηση είναι ένα τέτοιο μοντέλο). Απλά αναφέρουμε τη μορφή που έχουν αυτά τα μοντέλα, με ποιες μεθόδους μπορούμε να εκτιμήσουμε τις παραμέτρους παλινδρόμησης, ποια είναι τα διαστήματα εμπιστοσύνης για τους συντελεστές παλινδρόμησης και τη μορφή που θα έχουν οι έλεγχοι υποθέσεων. Στο δεύτερο κεφάλαιο περιγράφουμε τη λογιστική παλινδρόμηση. Η λογιστική παλινδρόμηση είναι χρήσιμη σε καταστάσεις στις οποίες επιθυμούμε να προβλέψουμε την ύπαρξη ή την απουσία ενός χαρακτηριστικού ή ενός συμβάντος. Η πρόβλεψη αυτή βασίζεται στην κατασκευή ενός μοντέλου και συγκεκριμένα στον προσδιορισμό των τιμών που παίρνουν οι συντελεστές. Αυτή η μέθοδος είναι μια γενίκευση της απλή γραμμικής παλινδρόμησης για την περίπτωση όπου η εξαρτημένη μεταβλητή είναι δίτιμη (παίρνει την τιμή 0 όταν το χαρακτηριστικό απουσιάζει και την τιμή 1 όταν υπάρχει το χαρακτηριστικό). Στο τρίτο κεφάλαιο αναλύουμε τη διαχωριστική ανάλυση, η οποία έχει δύο στόχους: να χωρίσει ένα πληθυσμό σε ευδιάκριτες ομάδες και με τη βοήθεια ενός διαχωριστικού κανόνα να κατατάσσει παρατηρήσεις στις ευδιάκριτες ομάδες. Στο τέλος του κεφαλαίου περιγράφουμε τις ομοιότητες και τις διαφορές της διαχωριστικής ανάλυσης και της λογιστικής παλινδρόμησης. Στο τέταρτο και τελευταίο κεφάλαιο απλά δίνουμε ένα παράδειγμα που το λύνουμε με τη μέθοδο της λογιστικής παλινδρόμησης και ένα παράδειγμα που το λύνουμε με τη μέθοδο της διαχωριστικής ανάλυσης. Αυτό το κάνουμε με τη βοήθεια του στατιστικού πακέτου SPSS.\nΗ ώρα τώρα : 06:14 (*)


Κλειστά σχολεία αύριο στον νομό Αττικής - Meteo24News- Ο καιρός στην Ελλάδα\nΚλειστά σχολεία αύριο στον νομό Αττικής\nΕλλάδα , Κακοκαιρία Φίλιππος , Σχολεία , Meteo24News\nΜε απόφαση του Περιφερειάρχη Αττικής Γ. Πατούλη και μετά από διαβούλευση με τους Δημάρχους αποφασίστηκε για αύριο Πέμπτη 10 Μαρτίου 2022, η διακοπή της δια ζώσης λειτουργίας των σχολείων της Πρωτοβάθμιας και Δευτεροβάθμιας Εκπαίδευσης στον Βόρειο Τομέα καθώς και σε περιοχές της Ανατολικής και Δυτικής Αττικής\nΓ. Πατούλης: «Προτεραιότητά μας η προστασία και η ασφάλεια μαθητών και εκπαιδευτικού προσωπικού»\nΟ Περιφερειάρχης Αττικής Γ. Πατούλης μετά από διαβουλεύσεις με την πολιτική ηγεσία του Υπουργείου Πολιτικής Προστασίας, τους Αντιπεριφερειάρχες, τους Δημάρχους και τους εμπλεκόμενους φορείς, σχετικά με την επικείμενη κακοκαιρία και αξιολογώντας όλα τα δεδομένα, λόγω χαμηλών θερμοκρασιών και πανδημίας, προχώρησε στην απόφαση για προληπτικούς λόγους και την καλύτερη ασφάλεια μαθητών και καθηγητών, της διακοπής της δια ζώσης λειτουργίας των σχολείων της Πρωτοβάθμιας και Δευτεροβάθμιας Εκπαίδευσης στην Αττική για αύριο Πέμπτη 10 Μαρτίου στο Βόρειο Τομέα καθώς και σε περιοχές της Ανατολικής και Δυτικής Αττικής.\nΕιδικότερα, συμφωνήθηκε να μην πραγματοποιηθούν αύριο δια ζώσης μαθήματα σε όλα τα σχολεία Πρωτοβάθμιας και Δευτεροβάθμιας Εκπαίδευσης:\n2. Σε όλη την Περιφερειακή Ενότητα Ανατολικής Αττικής, με εξαίρεση τον δήμο Βάρης Βούλας Βουλιαγμένης στον οποίο θα είναι όλα ανοιχτά εκτός από το 3ο Δημοτικό Πανοράματος και το 2ο -3ο γυμνάσιο Βούλας τα οποία θα είναι κλειστά.\n• Στην Περιφερειακή Ενότητα Κεντρικού Τομέα\nΝα σημειωθεί ότι η λειτουργία ή μη των βρεφονηπιακών σταθμών, αποτελεί ευθύνη των δήμων οι οποίοι και είναι αρμόδιοι να ενημερώσουν τους ενδιαφερόμενους. Ζητήματα τηλεκπαίδευσης ρυθμίζονται από το Υπουργείο Παιδείας. Για το λόγο αυτό οι ενδιαφερόμενοι θα πρέπει να παρακολουθούν τις σχετικές ανακοινώσεις. Για την Παρασκευή 11 Μαρτίου θα ληφθεί απόφαση αφού εκτιμηθούν αύριο τα δεδομένα.\nΜε αφορμή τη σχετική απόφαση ο Περιφερειάρχης Γ. Πατούλης, συστήνει προς όλους τους πολίτες να είναι ιδιαίτερα προσεκτικοί και για τις μετακινήσεις τους σε περιοχές με χιονόπτωση να κάνουν χρήση αντιολισθητικών αλυσίδων και να ακολουθούν πιστά τις οδηγίες της Πολιτικής Προστασίας. Σχετικά με τα σχολεία επισήμανε:\n«Δεδομένου ότι μέχρι τη στιγμή αυτή η εικόνα των μετεωρολόγων είναι ότι το ψυχρό κύμα της κακοκαιρίας είναι σε εξέλιξη και αναμένεται να ενταθεί αύριο Πέμπτη, αποφασίσαμε για προληπτικούς λόγους τα σχολεία Πρωτοβάθμιας και Δευτεροβάθμιας Εκπαίδευσης σε συγκεκριμένες περιοχές του Βορείου Τομέα του Ανατολικού και του Δυτικού τομέα να μην λειτουργήσουν δια ζώσης. Στην απόφαση αυτή καταλήξαμε για να διαφυλάξουμε την υγεία και την ασφάλεια, τόσο των μαθητών και του εκπαιδευτικού προσωπικού, όσο και αυτών που μετακινούνται από και προς τα σχολεία για να μεταφέρουν τα παιδιά».\nΝα σημειωθεί ότι η Περιφέρεια Αττικής έχει σε ετοιμότητα τα απαραίτητα μέσα και προσωπικό για να ανταπεξέλθει όπου υπάρξει ανάγκη.\nΕλλάδα Κακοκαιρία Φίλιππος Σχολεία Meteo24News


Η Αστρολογία σήμερα 8 1 2017.\nΗ Αστρολογία σήμερα 8 1 2017: Ο Ερμής στον Τοξότη γυρίζει σε ορθόδρομη πορεία.\nΗ Αστρολογία σήμερα 8 Ιανουαρίου 2017.\n8 Ιανουαρίου 2017: Ο Ερμής στον Τοξότη γυρίζει σε ορθόδρομη πορεία (επιρροή ως 12 Ιανουαρίου)\nΟ Ερμής στον Τοξότη είναι σε πτώση και επομένως, ο πλανήτης δεν μπορεί να εκφράσει τα θετικά του στοιχεία. Υπάρχει μια βιασύνη για να μάθουμε και έχουμε παθιασμένη σκέψη, αλλά χάνουμε τις λεπτομέρειες και δεν έχουμε την ικανότητα να δούμε μια κατάσταση σε συναισθηματικό επίπεδο. Γινόμαστε ανήσυχοι και λέμε πολλά για να εξηγήσουμε αυτό που θέλουμε. Είμαστε αισιόδοξοι και έχουμε τολμηρές ιδέες. Επιδιώκουμε να διευρύνουμε τους ορίζοντές μας διαμέσου της φιλοσοφίας. Μαθαίνουμε καλύτερα όταν μας δίνεται η ελευθερία να σκεφτόμαστε και όταν τα πράγματα που μαθαίνουμε είναι διασκεδαστικά. Δεν έχουμε οργάνωση στο μυαλό μας και δεν μπορούμε να βάλουμε τάξη στις σκέψεις μας. Οι άλλοι θαυμάζουν τον ενθουσιασμό μας και πιστεύουν ότι είμαστε πολύ ανοιχτόμυαλοι. Φιλοσοφούμε τα πράγματα και απολαμβάνουμε κάθε πληροφορία που μπορεί να μας βοηθήσει να δούμε τη μεγάλη εικόνα των πραγμάτων. Έχουμε νέες ιδέες και οράματα για το μέλλον. Οι συνομιλίες γίνονται τώρα με χαρούμενο τρόπο και επιδιώκουμε τις φιλοσοφικές συζητήσεις. Είμαστε περίεργοι και ανοιχτόμυαλοι και ψάχνουμε την αλήθεια. Όμως, έχουμε την τάση να λέμε ό, τι έρχεται στο μυαλό μας με αποτέλεσμα τα καυστικά λόγια μας να πληγώνουν τους άλλους, όχι όμως σκόπιμα. Αυτό όμως από τη θετική πλευρά μας καθιστά εξαιρετικά τίμιους και ειλικρινείς, και ό, τι λέμε, γίνεται κάτω από την παρόρμηση της στιγμής. Επίσης, διακόπτουμε το συνομιλητή μας, χωρίς να ακούμε τίποτα από αυτά που μας λέει, κι αυτό διότι πρέπει να πούμε αυτό που σκεφτόμαστε χωρίς καμία καθυστέρηση!\nΚριοί, Δίδυμοι, Λέοντες, Ζυγοί, Τοξότες και Υδροχόοι που έχετε γεννηθεί στα τέλη του τρίτου δεκαημέρου, απολαμβάνετε μια χαρούμενη και ενθουσιώδη επικοινωνία με το σύντροφό σας κι αν είστε μόνοι, θα φλερτάρετε χρησιμοποιώντας το χιούμορ σας. Η ανάγκη σας για γνώση και νέες εμπειρίες σας φέρνει σε επαφή με τον κόσμο και αναζητάτε την επικοινωνία. Η ειλικρίνειά σας και η εξυπνάδα σας προσελκύουν τους άλλους και μπορεί να κάνετε ένα ταξίδι ή να έχετε μια σημαντική ανακοίνωση από κάποιον. Φιλοσοφείτε τη ζωή και έχετε προσκλήσεις σε διάφορες κοινωνικές εκδηλώσεις.\nΣημείωση: Ο Ερμής στον Τοξότη επηρεάζει και όσους από εσάς έχετε τον Ωροσκόπο ή προσωπικούς πλανήτες στα παραπάνω ζώδια.\n8 Ιανουαρίου 2017: Η Σελήνη σε τρίγωνο με τον Ήλιο και τον Πλούτωνα μας βοηθά να κάνουμε ειλικρινή εξερεύνηση, βρίσκοντας κρυμμένες αλήθειες και να συνειδητοποιήσουμε τι χρειάζεται να κρατήσουμε στη ζωή μας και τι πρέπει να απορρίψουμε.\nΠοια ζώδια είναι οι νικητές και ποια οι χαμένοι στην αγάπη;


Υπάρχει "μαύρο μέτωπο"; Μα, δε το κρύβουν! - Ανοιχτό Παράθυρο\nHomeΑπόψειςΥπάρχει «μαύρο μέτωπο»; Μα, δε το κρύβουν!\nΣαν ομάδα εντοπίσθηκαν την εποχή του «Βρόμικου 89» και ήταν η εμπροσθοφυλακή της επέλασης του Κώστα Μητσοτάκη προς την εξουσία -με κάθε μέσο. Θεμιτό και αθέμιτο, αλλά κυρίως αθέμιτο. Οι περισσότεροι τότε δήλωναν πρώην «Ρηγάδες» και εννοούσαν ότι κάποτε στο Κολέγιο είχαν διαβάσει τον Θούριο- σε πολιτικούς αγώνας δεν τους θυμόταν κανείς.\nΑυτοί ήταν η πρώτη φουρνιά που συγκρότησε το «μαύρο μέτωπο» στα ΜΜΕ-με τη συνδρομή της τότε Δεξιάς και κρατικοδίαιτων οικονομικών παραγόντων. Η δουλειά τους ήταν να βρίζουν τον Ανδρέα Παπανδρέου, να τον λοιδορούν, να κοιτάζουν από την κλειδαρότρυπα στην κρεβατοκάμαρά του και να τον καταγγέλλουν για ηθικές παρεκβάσεις. Υπέγραφαν και σχετικά κείμενα -ντροπής, αν μιλάμε για δημοσιογράφους.\nΤο -υπαρκτό- σκάνδαλο Κοσκωτά ήταν βούτυρο στο ψωμί τους. Ο Μητσοτάκης για τον οποίο δούλευαν νίκησε στο τέλος και ποτέ δεν ξέχασε την βοήθεια που του πρόσφερε η ομάδα. Καλά πέρασαν, αλλά κράτησε λίγο. Ο Παπανδρέου διασώθηκε από την ενέδρα στο Πεντελικό και επανήλθε.\nΕκείνη την περίοδο έπρεπε να διαλέξουν ανάμεσα στον Έβερτ -τον οποίο υπηρέτησαν ως «Μπουλντόζα»- και τον Κ. Σημίτη. Τελικά τα αφεντικά προτίμησαν αυτόν που ήταν ήδη στην κυβέρνηση και η ομάδα ενισχύθηκε από με πρόσωπα που το έπαιζαν ως τότε ΠΑΣΟΚ. Έδωσαν μάχη για την επικράτησή του αρχηγού των «εκσυγχρονιστών».\nΌταν πήρε το κράτος στα χέρια του- γιατί αυτό συνέβη, δεν υπήρξε ποτέ ο πολιτικός ηγέτης που οδήγησε το κόμμα του από την αντιπολίτευση στην κυβέρνηση- συσπειρώθηκαν γύρω του. Γύρω από το κράτος. Είναι η χρυσή εποχή της λαμογιάς και της κονόμας.\nΔιαμεσολαβήσεις, μίζες, Χρηματιστήριο, εύκολο χρήμα. Έφτιαξαν περιουσίες, αναδείχθηκαν, απέκτησαν σύμβολα του πλούτου. Στην πραγματικότητα ήταν οι γλάστρες που ποτίστηκαν επειδή ο «εκσυγχρονισμός» πότιζε χωρίς περιορισμούς τους βασιλικούς της διαπλοκής. Δηλαδή του συστήματος προμηθευτών του δημοσίου που είχε κάνει ήδη επίδειξη δύναμης νωρίτερα, ανατρέποντας μια κυβέρνηση που είχε πριμοδοτήσει το ίδιο, αλλά η «δουλειά» χάλασε..\nΌταν ο νεότερος Καραμανλής -στην επικράτηση του οποίου αντιστάθηκαν εξ αρχής- πήγε να πιάσει τον ταύρο από τα κέρατα και να απαλλάξει το πολιτικό σύστημα από τους «νταβατζήδες» έδωσαν ρέστα κατασυκοφάντησης- ακόμη το συνεχίζουν. Ήταν η εποχή που ανακάλυψαν τις αρετές του Γ. Παπανδρέου που «θα τα άλλαζε όλα». Αλλά τους βγήκε μάπα το καρπούζι και άρχισαν να τον βρίζουν… υπέρ του Βενιζέλου- του νέου εκλεκτού τους. Αλλά ψώνισαν από σβέρκο.\nΜετα ήλθαν τα άσχημα. Ο νεαρός με το μαλλί καρφάκι που είχε εμφανισθεί ως υποψήφιος δήμαρχος Αθηναίων το 2006 με τον ΣΥΡΙΖΑ, δεν ήταν όμως νόμιζαν, καθώς τον επευφημούσαν. Ειδικά στις αρχές του 2008, όταν έβλεπαν να επαναλαμβάνεται ο θρίαμβος της ΕΔΑ του 1958. Μέχρι εκεί τον είχαν.\nΟ Αλέξης Τσίπρας εκμεταλλεύθηκε το αντιμνημονιακό πλαίσιο που δημιούργησε τυχοδιωκτικά με τα «Ζάππεια» ο Σαμαράς και κυρίως την απογοήτευση που προκάλεσαν στη βάση του ΠΑΣΟΚ οι επιλογές του Παπανδρέου που ολοκλήρωσε ο Βενιζέλος και πήρε τον έλεγχο των εξελίξεων. Η ομάδα δεν θα ξεχάσει ποτέ το καλοκαίρι του 2012 που ξεπετάχθηκε στο ρόλο της αξιωματικής αντιπολίτευσης. Αλλιώς τους τα έλεγαν οι δημοσκόποι τους, στα κανάλια τους.\nΤα αφεντικά τους προσπάθησαν να βρουν μια λύση-αυτή που έβρισκαν πάντα- και έσπευσαν τον Τσίπρα: μας αφήνεις να κάνουμε τη δουλειά που κάναμε καίμε τους προηγουμένους και τα δικά μας τα παιδιά θα σε κάνουν Θεό. Ή μεθ’ ημών ή καθ’ ημών. Αλλά ο Τσίπρας είδε το τυράκι, αλλά είδε και τη φάκα και δεν τσίμπησε. Τα ξέρει καλά η γάτα Ιμαλαΐων.\nΤην επόμενη του κήρυξαν ανελέητο -και ανορθόδοξο-πόλεμο και συνεχίζουν. Μόνο που δεν έχουν με τι να τον πολεμήσουν. Με σκάνδαλα δεν συνδέεται, σκοτεινό πολιτικό παρελθόν δεν έχει, δικούς τους στην Κοινοβουλευτική του Ομάδα δεν διαθέτουν. Ούτε μια εξωσυζυγική σχέση δεν τους προέκυψε. Όλο κάτι σαχλαμάρες που κάνουν οι υπουργοί του είναι το θέμα τους. Αλλά αυτοί οι υπουργοί συχνάζουν πάντα στις ταβέρνες που σύχναζαν και πριν, μένουν στις παλιές γειτονιές τους και δεν ανταποκρίνονται -οι άξεστοι- σε προσκλήσεις για δεξιώσεις σε βίλες και συναντήσεις εργασίας στα ακριβά εστιατόρια του κέντρου.\nΑπέμεινε το προσωπικό μπούλινγκ. Η επικράτηση του Κυριάκου Μητσοτάκη στη ΝΔ τους έδωσε τα μέσα για να επιδοθούν στο άθλημα με ζήλο. Τι πλασάρουν καθημερινά για τον σημερινό Πρωθυπουργό δεν περιγράφεται, προκειμένου να φορτισθεί αρνητικά το όνομά του. Δεν είναι άλλωστε και σαν αυτούς που ήξεραν- όλοι είχαν πίσω τους τζάκι και τους ήξερε η «καλή» αθηναϊκή κοινωνία. Αυτός ήταν -άκουσον!- καταληψίας.\nΒρίζουν τον Τσίπρα επειδή λατρεύουν τον Κυριάκο; Α μπα. Το κάνουν για τον εαυτό τους. Φοβούνται ότι η αναζήτηση των υπευθύνων για τη χρεοκοπία της χώρας, το ξεψάχνισμα στις offshore, μπορεί να φτάσει και στους ίδιους. Δεν είναι πολιτικοί και δεν κυβέρνησαν, δεν είναι επιχειρηματίες και δεν έπαιρναν δουλειές- όπως α αφεντικά τους. Αλλά έχουν όμως και οι ίδιοι το μυστικό τους: μαύρο χρήμα που βγήκε στο εξωτερικό.\nΔεν έχουν τίποτε προσωπικό εναντίον του Τσίπρα- αντίθετα κατ’ ιδίαν τον παραδέχονται. Δεν αντέχουν όμως την αγωνία της αποκάλυψης. Αυτό τους κινητοποιεί και τους φανατίζει, να αφήνουν στην άκρη τα άλλα. Είναι ο αφρός του συστήματος που θέλει να σταματήσει τον Τσίπρα προτού πάθει ό,τι έπαθαν πολλοί δικοί του και τους ρίχνει στη μάχη. Εμφανίζονται ως παράγοντες της ενημέρωσης. Αλλά δεν είναι: συνδέονται με κόμματα και πολιτικούς, με επιχειρηματίες και με ολιγάρχες, με μεσολαβητές και μιζαδόρους, με υπόδικους και ερευνώμενους.\nΑυτό κυρίως τους ενώνει με τον Μητσοτάκη, που με του σειρά του ενώνεται με ό,τι επέμεινε από τη διαπλοκή που έριξε τον πατέρα του και όλοι μαζί στρέφονται κατά του Τσίπρα. Είναι η εμπροσθοφυλακή του «μαύρου μετώπου» στο οποίο αναφέρθηκε ο Πρωθυπουργός. Πασχίζουν καθημερινά να ξαναγίνουν τα πράγματα όπως ήταν. Τότε που περνούσαν αυτοί καλά και τα αφεντικά τους καλύτερα…\nΟι ΣΥΡΙΖΑ-ΑΝΕΛ κέρδισαν ενάμιση χρόνο…\n16 Μαΐου 2017 Απόψεις\n19 Σεπτεμβρίου 2021 Προεκτάσεις


Αναβάθμιση τουριστικής εκπαίδευσης ανακοίνωσε η κυβέρνηση\nΒΟΥΛΗ ΟΛΟΜΕΛΕΛΕΙΑ ΣΥΖΗΤΗΣΗ ΝΟΜΟΣΧΕΔΙΟΥ ΓΙΑ ΤΗΝ ΠΑΙΔΕΙΑ/ Ο ΥΠΟΥΡΓΟΣ ΠΑΙΔΕΙΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ (EUROKINISSI/ ΓΙΑΝΝΗΣ ΠΑΝΑΓΟΠΟΥΛΟΣ) EUROKINISSI\nΤι ανακοίνωσαν ο υπουργός Παιδείας, Κ. Αρβανιτόπουλος και η υπουργός Τουρισμού, Όλγα Κεφαλογιάννη, για τον τομέα εκπαίδευσης και κατάρτισης στον τουρισμό\nnews247 20 Νοεμβρίου 2012 15:12\nΑλλαγές στον τομέα της αναβάθμισης της εκπαίδευσης και κατάρτισης στον τουρισμό, ανακοίνωσαν ο υπουργός Παιδείας, Κωνσταντίνος Αρβανιτόπουλος, και η υπουργός Τουρισμού, Όλγα Κεφαλογιάννη.\nΙδρύεται Ανώτερη Σχολή Ξενοδοχειακού Μάνατζμεντ στα πρότυπα επιτυχημένων σχολών του εξωτερικού, με σπουδές στην ελληνική και την αγγλική, προκειμένου η Ελλάδα, όπως πρωτοστατεί στην τουριστική βιομηχανία, να πρωτοστατήσει και στην τουριστική εκπαίδευση, με στόχο την προσέλκυση φοιτητών από τα Βαλκάνια και τη Ρωσία.\nΠαράλληλα, αναμορφώνεται η δευτεροβάθμια Τεχνική Εκπαίδευση, στα Τεχνολογικά Λύκεια, απελευθερώνονται και ενισχύονται τα προγράμματα σπουδών κατάρτισης και δια βίου εκπαίδευσης, με πόρους του ΕΣΠΑ.\n«Ο τουρισμός μαζί με την εμπορική ναυτιλία είναι η βαριά βιομηχανία της χώρας. Κι αυτός δεν είναι ευφημισμός, αλλά μία πραγματικότητα, η οποία αποτυπώνεται και στην επανίδρυση των δύο υπουργείων», δήλωσε ο κ. Αρβανιτόπουλος.\nΠρόσθεσε ότι «ο τουρισμός στηρίζεται στις υπηρεσίες προς τους επισκέπτες, γι αυτό η επένδυση στο ανθρώπινο δυναμικό της χώρας και της τουριστικής βιομηχανίας συνιστά πρωταρχικό στόχο και με τις δράσεις, που εξαγγέλλουμε, ενισχύουμε το ανθρώπινο δυναμικό. Αυτό, άλλωστε, είναι και το πρόταγμα του πρωθυπουργού: να προχωρήσουμε όσο το δυνατόν γρηγορότερα στον δρόμο της ανάπτυξης».\nΗ Όλγα Κεφαλογιάννη τόνισε, από την πλευρά της, ότι ανάπτυξη του τουρισμού σημαίνει ανάκαμψη της οικονομίας, νέες θέσεις εργασίας, εισροή εσόδων, αναθέρμανση της αγοράς, ευκαιρίες στην επιχειρηματικότητα και προοπτικές επενδύσεων. Αλλά και ανάκαμψη του τουρισμού σημαίνει ποιοτική, βιώσιμη και σταθερή στον χρόνο τουριστική εκπαίδευση, κατάρτιση και επιμόρφωση.\n«Γι αυτόν τον λόγο χτίζουμε βήμα βήμα, σε συνεργασία με το υπουργείο Παιδείας, ένα νέο σχέδιο κατάρτισης και εκπαίδευσης στον τουρισμό».\n- Ενισχύονται τα προγράμματα σπουδών των Ανωτάτων Εκπαιδευτικών Ιδρυμάτων.\n- Ιδρύεται τριετούς φοιτήσεως Διεθνής Σχολή Ξενοδοχειακού Μάνατζμεντ.\n- Θα λειτουργήσουν νέα προγράμματα σπουδών εξ αποστάσεως εκπαίδευσης στον τουρισμό σε συνεργασία με το Ανοικτό Πανεπιστήμιο.\n- Θα λειτουργήσουν προγράμματα συνεχιζόμενης εκπαίδευσης και κατάρτισης για επαγγελματίες και νέους επιχειρηματίες, όπως επίσης και εργαζόμενους με προτεραιότητα σε θεματικό και εναλλακτικό τουρισμό.\nΑναβάθμιση τουριστικής εκπαίδευσης


Ιούνιος 20, 2016\tΣχολιάστε πρώτοι!\nΗ πρώτη μεγάλη επιτυχία δεν άργησε να έρθει για τον μικρό μας φίλο Fourquez28 (Σπύρο- Μάριο Φουρθιώτη), ο οποίος κατέκτησε την πρώτη θέση στον αγώνα που πραγματοποιήθηκε την Κυριακή 19/6 στην Καλαμάτα στα πλαίσια του JUNIOR IMR CUP.\nΚάτω από δύσκολες καιρικές συνθήκες, καθώς η θερμοκρασία άγγιξε τους 45οC, o Fourquez28 κατάφερε να μείνει συγκεντρωμένος στο στόχο του και να κάνει τους γρηγορότερους χρόνους όλο το Σαββατοκύριακο. Μάλιστα, στα χρονομετρημένα δοκιμαςτικά ο χρόνος του ήταν δυο δευτερόλεπτα πιο γρήγορος από τους υπόλοιπους φίλους και συναθλητές του. Ο αγώνας λοιπόν ξεκίνησε με τον Fourquez28 στην πρώτη θέση της σκάρας εκκίνησης, την οποία διατήρησε μέχρι τον τερματισμό με μεγάλη διαφορά από τους συναθλητές του.\nΟ μικρός μας φίλος βελτιώνει συνεχώς τις επιδόςεις του, με τις εμπειρίες που αποκτά, έχοντας σταθερά δίπλα του τους χορηγούς του. Όπως μας είπε ο ίδιος, αυτό το πρώτο σκαλί του βάθρου είναι αφιερωμένο στους χορηγούς του και τους γονείς του.


Ψήφισμα στο Avaaz για να «σουτάρουν» τον Πολωνό ακροδεξιό ευρωβουλευτή\nΣχεδόν 1.000.000 άνθρωποι έχουν υπογράψει μέχρι στιγμής το διαδικτυακό αίτημα που καλεί το Ευρωπαϊκό Κοινοβούλιο να διώξει τον Πολωνό ευρωβουλευτή ο οποίος δήλωσε ότι οι γυναίκες πληρώνονται λιγότερο γιατί είναι λιγότερο έξυπνες σε σχέση με τους άνδρες, ενώ είχε επίσης κάνει ναζιστικό χαιρετισμό εντός του ευρωκοινοβουλίου.\nΠολωνός γυναικες ευρωβουλευτής ΜΙΣΟΣ ΨΗΦΙΣΜΑ AVAAZ υπογραφές ακροδεξιός\nΟ 74χρονος Κόρβιν-Μίκε, είχε ήδη τιμωρηθεί κατά το παρελθόν από τον Ευρωπαϊκό Κοινοβούλιο εξαιτίας των ρατσιστικών δηλώσεών του και των δηλώσεών του για το Ολοκαύτωμα.\nΟ ίδιος διέκοψε την Ισπανίδα ευρωβουλευτή Ιράτσε Γκαρθία-Πέρεθ για να πει: «Γνωρίζετε πόσες γυναίκες βρίσκονται μεταξύ των 100 καλύτερων σκακιστών. Σας το λέω: καμία».\n«Κατά τη γνώμη σας, δεν θα έπρεπε να έχω το δικαίωμα να βρίσκομαι εδώ. Πιστεύω ότι έχω καθήκον να υπερασπιστώ τις γυναίκες της Ευρώπης εναντίον ανδρών όπως εσείς», είχε απαντήσει η Γκαρθία-Πέρεθ.\nΜετά από αυτά που είσατε και ακούσατε, αν θέλετε μπορείτε να υπογράψετε κι εσείς το σχετικό ψήφισμα ΕΔΩ.


Σαν σήμερα πριν 75 χρόνια: Έναρξη παραγωγής του Σκαραβαίου - Στις 27 Δεκεμβρίου του 1945, το πρώτο Volkswagen Type 1, γνωστό και ως Beetle, βγήκε από τη γραμμή παραγωγής - gocar.gr - GoForward\nΣαν σήμερα πριν 75 χρόνια: Έναρξη παραγωγής του Σκαραβαίου\nΣτις 27 Δεκεμβρίου του 1945, το πρώτο Volkswagen Type 1, γνωστό και ως Beetle, βγήκε από τη γραμμή παραγωγής\nΠαναγιώτης Τριανταφυλλίδηςστις 27.12.2020\nΗ παραγωγή του Volkswagen Limousine Type 1, του γνωστού σε όλους μας Σκαραβαίου, αποτέλεσε την απαρχή για την ιστορία του θρυλικού μοντέλου και την μετέπειτα επιτυχία της γερμανικής αυτοκινητοβιομηχανίας. Αρχικά, το αυτοκίνητο είχε σχεδιαστεί και προγραμματιστεί να παρουσιαστεί ως ένα φιλόδοξο και γεμάτο πρεστίζ εγχείρημα των εθνοσοσιαλιστών. Όμως, από το 1939 και έπειτα το εργοστάσιο στο Wolfsburg το μόνο που κατασκεύαζε ήταν όπλα. Μέχρι το τέλος του 2ου Παγκοσμίου Πολέμου μόλις 630 αυτοκίνητα είχαν κατασκευαστεί από το 1938, τα οποία μάλιστα είχαν ονομαστεί «KdF-Wagen». Χρειάστηκε το τέλος του πολέμου και η αρωγή των Βρετανών έτσι ώστε να ξεκινήσει η ιστορία του άκρως επιτυχημένου Volkswagen Beetle.\nΔείτε ακόμη: Η ιστορία του Volkswagen Beetle\nΤον Ιούνιο του 1945 η βρετανική κυβέρνηση ανέλαβε τη διαχείριση τηςVolkswagenwerk GmbH και στόχος της ήταν να χρησιμοποιήσει το Type 1 για τις δικές της ανάγκες μεταφορών στη ζώνη που είχε υπό την κατοχή της. Βλέπετε, οι Βρετανοί είδαν τις προοπτικές που υπήρχαν και αποφάσισαν να μην κατεδαφίσουν το εργοστάσιο. Σε αυτό σημαντικό ρόλο έπαιξε ο Βρετανός αξιωματικός Ιvan Hirst, του οποίου η διορατικότητα και το ταλέντο έκαναν εφικτή την έναρξη της παραγωγής στο εργοστάσιο σε πολύ μικρό χρονικά διάστημα. Και μάλιστα σε μία περίοδο που η Γερμανία ουσιαστικά παρέπαιε με τη λήξη του πολέμου. Με τον ενθουσιασμό του γύρω από την τεχνολογία και τα αυτοκίνητα κατάφερε να μετατρέψει μία εγκατάσταση παραγωγής όπλων, σε μία σύγχρονη αυτοκινητοβιομηχανία προσφέροντας εργασία στους πολίτες.\nΉδη από τον Άυγουστο του 1945 η βρετανική κυβέρνηση είχε παραγγείλει 20.000 αυτοκίνητα. Οι Βρετανοί θεωρούσαν πως με τη λειτουργία του εργοστασίου, δεν θα είχαν μόνο οικονομικά οφέλη, αλλά θα αποτελούσε έναν τρόπο να νιώσουν ασφάλεια οι πολίτες της περιοχής. Παράλληλα, με αυτόν τον τρόπο ενισχύθηκε και η δημοκρατία, αφού το συμβούλιο των εργατών επιλέχθηκε μέσω ψηφοφορίας. Βέβαια, τα προβλήματα δεν έλειπαν, αφού με δυσκολία μπορούσαν να προμηθεύσουν με φαγητό αλλά και χώρους φιλοξενίας το εργατικό δυναμικό, την ώρα που υπήρχαν εμπόδια τόσο στην παροχή υλικών, όσο και σε θέματα ενέργειας.\nΠαρόλες τις αντιξοότητες, το πρώτο αυτοκίνητο βγήκε από τη γραμμή παραγωγής λίγο μετά τα Χριστούγεννα, ενώ μέχρι το τέλος του 1945 παρήχθησαν συνολικά 55 οχήματα. Από το 1946 και έπειτα, από το Wolfsburg έβγαιναν 1.000 αυτοκίνητα μηνιαίως, αφού λόγω έλλειψης προσωπικού και υλικών, ήταν αδύνατο να παραχθούν περισσότερα. Τουλάχιστον μέχρι το Φθινόπωρο του 1949 οπότε και αποφασίστηκε η αναβάθμιση της βιομηχανίας.\nΗ απόφαση για τη δημιουργία του εργοστασίου και η παραγωγή του Volkswagen Type 1 ήταν αρχή της ιστορίας των επιτυχιών. Με δεδομένο το γεγονός ότι η γερμανική εταιρεία ξεκίνησε σχεδόν άμεσα με το τέλος του πολέμου τις εργασίες της γνώρισε σημαντική οικονομική άνθηση. Το Volkswagen Beetle έγινε ένα από τα πλέον διάσημα και αναγνωρίσιμα αυτοκίνητα στον κόσμο κατέχοντας το ρεκόρ παραγωγής και διάρκειας στην αγορά. Η Volkswagen σταμάτησε την παραγωγή του θρυλικού Σκαθαριού το 2003 στο Μεξικό και συνολικά κατασκευάστηκαν 21.529.464 αυτοκίνητα, εκ των οποίων τα 15.8 εκ. στη Γερμανία.


Ένα από τα διαχρονικότερα χρώματα της Converse. Κάντε το δικό σας στην χαμηλότερη τιμή της αγοράς. Converse All Star Chuck Taylor Ox Μπορντώ/Βυσσινί\nΗ Converse είναι μια αμερικανική εταιρεία που κατασκευάζει κυρίως αθλητικά παπούτσια και ρούχα.\nΤο 1917 έκαναν την παρθενική τους εμφάνιση και έως σήμερα, τα Converse All-Stars έχουν συνδεθεί με πολλά στυλ και έχουν φορεθεί από όλους.\nΤα converse εμπνεύστηκαν από τον Marquis Mills Converse, όταν εκείνος γλίστηρε από την σκάλα. Τότε αποφάσισε να φτιάξει παπούτσια που να έχουν σόλα από καουτσούκ.\nΓια τα πρώτα 60 χρόνια έβγαιναν μόνο σε 5 χρώματα. Αλλά και τα πέντε ήταν καταπληκτικά!\nΜπορεί τώρα να θεωρούνται συνώνυμο τις alternative γενιάς αλλά όλοι ξέρουμε ότι δεν μένουν εκεί .\nΤα converse ήταν τα αγαπημένα παπούτσια στο NBA ενώ την δεκαετία του '90 ο Kurt Cobain το μετέτρεψε σε must sneaker της grunge σκηνής.\nΑλλά όσο και να σας φαίνεται περίεργο και ο Elvis Presley ήταν φανατικός λάτρης των converse.\nΑπό το 1917 έως και σήμερα έχουν πωληθεί παγκοσμίως περισσότερα από 550 εκατομμύρια ζευγάρια.


Ο,ΤΙ ΖΗΤΗΣΕ! - Fosonline\nΤρίτη, 06 Οκτωβρίου 2020 03:00\nΔΥΟ ΕΝΔΕΚΑΔΕΣ και - μεταξύ άλλων - “ρεζέρβες” πρώτης γραμμής είχε εισηγηθεί ο ΜΑΡΤΙΝΣ. Χθες βράδυ ήταν απόλυτα ευχαριστημένος από τις μεταγραφικές κινήσεις. Το “ΦΩΣ” αναλύει την πληρότητα σε όλες τις θέσεις, αλλά και το ενδεχόμενο να χωρούσε ΑΚΟΜΑ ΕΝΑΣ ΣΤΟΠΕΡ.\nΚΑΙ ΜΕ ΤΗ ΒΟΥΛΑ\nΑνακοινώθηκαν οι ΜΠΡΟΥΜΑ και ΒΙΝΑΓΚΡΕ.\nΗ ΚΕΔ ανακοίνωσε ότι σωστά ακυρώθηκε το γκολ του Χασάν, παρουσιάζοντας φωτογραφία που προκαλεί ακόμη μεγαλύτερες αντιδράσεις για την απόφαση, με ευθείες και λοξές γραμμές που... πείθουν για το λάθος. Έπρεπε να μετρήσει λένε Τσίκινης και Ακρίδας, συμφωνεί και ο Βαρούχας που θεωρεί ότι θα πρέπει να δοθούν αναλυτικές εξηγήσεις για το πώς λειτουργεί το σύστημα με τις γραμμές στο VAR. Θυμηδία στον Ολυμπιακό, σε πλήρη εξέλιξη η «μετωπική» εναντίον ΕΠΟ, Κλάτενμπεργκ.\nΓιατί δεν ανησυχεί ο Πέδρο Μαρτίνς για τον Ολυμπιακό *Η επιλογή του 4-3-3, το 4-2-3-1 και τα νέα πρόσωπα *Φιλικό το απόγευμα (17:45) στον Ρέντη με τα Χανιά και τεστ για τα νέα αποκτήματα *Σήμερα δηλώνει τη λίστα στην ΟΥΕΦΑ\nΓΡΑΦΟΥΝ ΟΙ ΑΛΕΞΗΣ ΒΙΡΒΙΛΗΣ,ΧΡΗΣΤΟΣ ΜΕΓΓΛΙΔΗΣ,ΓΙΩΡΓΟΣ ΣΤΑΣΙΝΟΠΟΥΛΟΣ


ΓΕΡΑ “ΠΟΤΗΡΙΑ” ΟΙ ΕΥΡΩΠAΙΟΙ! ΠΡΩΤΟΙ ΠΟΤΕΣ ΠΑΓΚΟΣΜΙΩΣ! – PreciousLife\nΓΕΡΑ “ΠΟΤΗΡΙΑ” ΟΙ ΕΥΡΩΠAΙΟΙ! ΠΡΩΤΟΙ ΠΟΤΕΣ ΠΑΓΚΟΣΜΙΩΣ!\nΣύμφωνα με στοιχεία του Παγκόσμιου Οργανισμού Υγείας και της Ευρωπαϊκής Ένωσης, ο μέσος ευρωπαίος πίνει τρία ποτήρια κρασί ημερησίως. Αυτά τα νούμερα καθιστούν τους Ευρωπαίους τους μεγαλύτερους πότες διεθνώς.\nΣυγκεκριμένα, σε κάθε κάτοικο της Ευρώπης αναλογούν 12,5 λίτρα αλκοόλ ετησίως, ποσοστό διπλάσιο από το διεθνή μέσο όρο.\nΣτις χώρες της κεντρικής και ανατολικής Ευρώπης αναλογούν 14,5 λίτρα αλκοόλ ανά ενήλικα το χρόνο, στις χώρες της κεντρικής και δυτικής Ευρώπης αναλογούν 12,5 λίτρα ανά άτομο στο χρόνο, στις χώρες του ευρωπαϊκού νότου 11,2 λίτρα ανά άτομο το χρόνο και στις σκανδιναβικές χώρες 10,4 λίτρα.\nΒέβαια, τα πράγματα αλλάζουν σε ότι αφορά την επικίνδυνη για την υγεία κατανάλωση ποτού, όπου περιλαμβάνονται συνήθειες όπως το ποτό εκτός φαγητού, το ποτό σε ακατάστατες ώρες ή η μεγάλη κατανάλωση αλκοόλ.\nΣε κλίμακα από το 1 έως το 5, όπου το 1 είναι το πλέον επικίνδυνο και 5 το λιγότερο επικίνδυνο για την υγεία, οι Σκανδιναβοί σημειώνουν 2.8, ενώ οι χώρες της κεντρικής και νότιας Ευρώπης (συμπεριλαμβανομένης της Ελλάδας), κυμαίνονται στο 1,5 και 1,1 αντίστοιχα.\nPrevPreviousΟ ΤΟΝΟΣ ΤΗΣ ΜΕΣΟΓΕΙΟΥ ΚΙΝΔΥΝΕΥΕΙ ΜΕ ΑΦΑΝΙΣΜΟ!\nNextΗΛΙΑΣ ΛΑΔΑΣ: “… ΟΠΟΙΟΣ ΘΕΛΕΙ ΝΑ ΓΙΝΕΙ ΠΟΛΥ ΚΑΛΟΣ ΣΕ ΚΑΤΙ ΜΠΟΡΕΙ ΝΑ ΤΟ ΠΕΤΥΧΕΙ…”Next


Η ΛΑΓΚΑ ΜΟΥ: Οκτωβρίου 2016\n28η Οκτωβρίου στη Λάγκα\nΚαλησπέρα φίλοι μου. ΧΡΟΝΙΑ ΠΟΛΛΑ Σ' ΟΛΟΥΣ ΤΟΥΣ ΕΛΛΗΝΕΣ! 28η Οκτωβρίου σήμερα και η Ελλάδα γιορτάζει. Γιορτάζει τη λεβεντιά και την γενναιότητά της, που με τους λιγοστούς μαχητές της ενάντια στον κατακτητή απέδειξε ότι ο Έλληνας δε ζει σκλαβωμένος. Απέδειξε ότι αν θέλεις να χαρείς την ζωή μόνο η Ελευθερία σου ταιριάζει. ΔΟΞΑ ΚΑΙ ΤΙΜΗ ΣΤΟΥΣ ΗΡΩΕΣ ΤΟΥ '40! ΑΘΑΝΑΤΟΙ!\nΈτοιμοι να ξεκινήσουμε.\nΗ πομπή ξεκίνησε και δε νοιάζεται για την βροχή που επιμένει.\nΟ γηραιότερος καταθέτει το στεφάνι.\nΚαι ψάλουμε τον Εθνικό ύμνο.\nΦυσικά δε μπορούμε παρά να συμπληρώσουμε το γεγονός με το παραδοσιακό πλέον κέρασμα: μπισκοτολούκουμο!\nΑναρτήθηκε από Μαρία Παπαϊωάννου στις 11:31 π.μ. Δεν υπάρχουν σχόλια:\nΜΙΑ ΜΑΥΡΗ ΕΠΕΤΕΙΟΣ\nΚαλησπέρα φίλοι μου. Λίγα μόνο λόγια θα πω για να μη γίνω κουραστική. Απλώς και μόνο να μας θυμίσω: 5 Οκτωβρίου αύριο και ξημερώνει μια μαύρη επέτειος για το χωριό μας. Όχι η χειρότερη, αλλά ο προάγγελος του μεγάλου κακού.\nΔεν είναι άλλη παρά η πρώτη επιχείρηση του εχθρού κατά των κατοίκων της Λάγκας. Είναι αυτή κατά την οποία κάηκε το 60%- 70% των οικιών του χωριού. Το ξέσπασμα της μανίας των Γερμανών με τους συνεργάτες τους Ιταλούς και τους πλιατσικολόγους κομιτατζήδες που λεηλατούσαν και πυρπολούσαν ό, τι έβρισκαν μπροστά τους, κορυφώθηκε με το κάψιμο του ιερού Ναού του Αγίου Νικολάου και του Δημοτικού Σχολείου της Λάγκας. Τα στολίδια της Λάγκας, όπως θυμούνται με τα δάκρυα να τρέχουν ακόμα σα νερό απ’ τα μάτια τους οι παλιότεροι. Καμένη γη άφησαν πίσω τους, μια γη που αμέσως ανέστησαν ο άνθρωποί της, μόνο και μόνο για ν ακολουθήσει το τελειωτικό χτύπημα 6 μήνες μετά. Το μεγάλο ερώτημα που τίθεται στην προκειμένη περίπτωση είναι το ΓΙΑΤΙ; Τι είδους απειλή μπορεί να ένιωθαν οι μεγάλοι και τρανοί κατακτητές από ένα μικρό χωριουδάκι με φιλήσυχους κατοίκους; Και όμως, υπάρχει ένας μεγάλος, πολύ σημαντικός λόγος που η Λάγκα έγινε ο σημαντικότερος στόχος στην ευρύτερη περιοχή. Στη Λάγκα εγκαταστάθηκε το 28ο Σύνταγμα της 9ης Μεραρχίας του ΕΛΑΣ. Με απλά λόγια ήταν το Αρχηγείο της Εθνικής Αντίστασης περιοχής Γράμμου και Υπαρχηγείο της ευρύτερης περιοχής Βοΐου. Τον Ιερό Ναό και το Σχολείο τα αποτέλειωσαν επειδή εκεί διέμεναν τις νύχτες οι αντάρτες μαχητές. Παρόλα αυτά, ήταν και η πρώτη φορά που ο εχθρός γνώρισε απώλειες.\nΕπί προσθέτως, την 28η ή 1η Μαρτίου 1943, στην πλατεία του χωριού κηρύχτηκε η ΕΘΝΙΚΗ ΑΝΤΙΣΤΑΣΗ. Οι ιερείς του χωριού όρκισαν την πρώτη οργανωμένη ομάδα αποτελούμενη από πολλούς ανθρώπους της Λάγκας που δε μπορούσαν να ζήσουν χωρίς την Ελευθερία και τους πρώτους αντάρτες του ΕΛΑΣ. Ακόμα κι αν δεν είχαν οπλισμό, βρήκαν τουφέκια που αφού δεν είχαν ιμάντες έδεσαν σχοινιά για να μπορέσουν να τα κρεμάσουν στους ώμους τους. Χόρεψαν, σήκωσαν το λάβαρο της Εθνικής Αντίστασης, της Επανάστασης κατά του εχθρού-μια λευκή σημαία, αυτό είχαν τότε, και ξεκίνησαν για τη Λευτεριά φωνάζοντας ΑΕΡΑ. Αυτό έτρεμαν οι ξένοι κατακτητές. Αυτή ήταν η Λάγκα που όλοι θαύμαζαν και φοβούνταν κι έπρεπε να την αφανίσουν. Πολλές φορές το προσπάθησαν, αλλά την 5η Οκτωβρίου τα κατάφεραν. Κρανίου τόπο θύμιζε το χωριό, αλλά ξαναστήθηκε στα πόδια του.\nΟ λόγος που φέρνω μνήμες άσχημες του παρελθόντος στο νου μας απόψε είναι ένας και μόνο ένας. Επειδή η ιστορία έχει την άσχημη συνήθεια να κάνει κύκλους, είναι απόλυτα αναγκαίο να μην ξεχνάμε. Για να μπορούμε να αποφεύγουμε τα ίδια λάθη όσο το δυνατόν περισσότερο. Και φυσικά να μη λησμονούμε αυτούς που δε δίστασαν ούτε στιγμή να θέσουν τον εαυτό τους, τη ζωή τους, τη θέλησή τους στην υπηρεσία της πολυαγαπημένης πατρίδας για να είμαστε εμείς σήμερα ελεύθεροι να δημιουργούμε και να ζούμε χωρίς τον φόβο του κατακτητή να αιωρείται πάνω μας. Τι πιο σημαντικό από την Ελευθερία;\nΠΕΡΗΦΑΝΗ ΓΙΑ ΤΗΝ ΚΑΤΑΓΩΓΗ ΜΟΥ,ΠΕΡΗΦΑΝΗ ΓΙΑ ΤΟΥΣ ΛΑΓΚΙΩΤΕΣ!\nΑναρτήθηκε από Μαρία Παπαϊωάννου στις 12:39 μ.μ. Δεν υπάρχουν σχόλια:


byΕρωφίλη • Νοεμβρίου 11, 2019\nΔεν έχω διαβάσει τον Άμλετ. Γενικά δεν έχω διαβάσει κάτι ολοκληρωμένο από τον Σέξπηρ, άσχετα που πρόπερσι βρήκα τα άπαντα σε ένα μαγαζάκι και τα αγόρασα στο λεπτό για 2 λίρες.\n(Ξεκινώντας από τον Άμλετ, χρησιμοποιώντας υλικό από τη σειρά που παρακολουθώ τους τελευταίους μήνες και κάνοντας κάποιους συλλογισμούς, θα καταλήξω στο συμπέρασμα ότι τα λόγια μας είναι πάρα πολύ σημαντικά για το πώς σκεφτόμαστε, πώς νιώθουμε, πώς συμπεριφερόμαστε. Αν βαριέσαι να διαβάσεις το πώς καταλήγω εκεί, jump κατευθείαν στο συμπέρασμα.)\nΠώς τα λόγια σου διαμορφώνουν τη ζωή σου\nΤο μόνο που ξέρω από τον Άμλετ είναι η διάσημη φράση «να ζει κανείς ή να μη ζει». Δε θέλω να πάρω credit για τον συλλογισμό που ακολουθεί, τον άκουσα βλέποντας Madam Secretary, όμως σίγουρα μου έκανε κλικ. Λέει λοιπόν ένας δευτερεύων χαρακτήρας «Ο Άμλετ ουσιαστικά σπαταλάει πέντε πράξεις ψάχνοντας απάντηση σε αυτήν την ερώτηση, να ζει κανείς ή να μη ζει, έχοντας ως δεδομένο ότι πρόκειται για μια διττή υπόθεση.»\nΟ Άμλετ (σκέφτομαι εγώ), και ο καθένας που επιχειρεί να απαντήσει την ερώτηση, μπαίνει σε αυτή την δύσκολη θέση αφού έχει περιορισμένες επιλογές, δύο διαμετρικά αντίθετες επιλογές, άρα το πιθανότερο δύο ακραίες επιλογές.\n«Μήπως φταίει αυτό το δυαδικό μοντέλο λοιπόν, το οποίο σου υπόσχεται μια λύση αν τελικά φτάσεις σε κάποιο συμπέρασμα; Μήπως αντί να ρωτήσουμε «να ζει κανείς ή να μη ζει» με την ελπίδα μιας λύσης, μπορούμε να ρωτήσουμε «πώς να ζει κανείς» με την προοπτική για άπειρες πιθανές απαντήσεις;»\nΘα μου πεις, τι δουλειά έχει ο Σέξπηρ σε αυτή την κουβέντα για τα λόγια σου και το πώς διαμορφώνουν τη ζωή σου; Νομίζω είναι φανερό: οι λέξεις που χρησιμοποιούμε και οι ερωτήσεις που κάνουμε καθορίζουν την πορεία μας. Πόσες ώρες άραγε έχει αφιερώσει η ανθρωπότητα προσπαθώντας να βρει λύση σε αυτή την ερώτηση του Άμλετ; Να βρει τη λύση στο δίλημμα;\nΤο πρόβλημα είναι ότι όταν βρίσκεσαι σε δίλημμα –δύο πιθανές λύσεις/επιλογές/εκβάσεις- είναι δύσκολο να σκεφτείς δημιουργικά, αφού θεωρείς ότι οι επιλογές σου είναι περιορισμένες, αφού πιστεύεις ήδη ότι η θέση σου είναι δύσκολη αφού βρίσκεσαι σε δίλημμα. Ποτέ κανείς δεν έχει πει «είμαι σε δίλημμα» χωρίς να είναι προβληματισμένος, κανείς δεν το έχει πει με ανακούφιση ή με χαρά «Ουφ, επιτέλους, είμαι σε δίλημμα, έχω μόνο δυο πιθανές επιλογές, πράγμα που κάνει την επιλογή μου πολύ εύκολη!»\nΒλέπεις λοιπόν από πού ξεκινούν όλα; Βλέπεις ότι οι σκέψεις σου, αν και είναι ένα πολύ αρχικό στάδιο, δεν είναι η αρχή; Η αρχή είναι στα λόγια σου. Τι λέξεις χρησιμοποιείς; Με τι λόγια πλαισιώνεις τις σκέψεις σου; Τι ερωτήσεις κάνεις στον εαυτό σου; Πώς απαντάς σε αυτά που σε ρωτάνε;\nΑν σε ρωτάνε «τι κάνεις;» και απαντάς «καλούτσικα» ή «καλά, μωρέ» ή «όχι πολύ άσχημα» που λένε εδώ στην Αγγλία, πώς περιμένεις να νιώσεις; Θα νιώθεις «καλούτσικα» ή «καλά, μωρέ» ή «όχι πολύ άσχημα». Αυτό θέλεις για τον εαυτό σου;\nΑν θέλεις να νιώσεις υπέροχα ή καταπληκτικά ή με πολύ ανεβασμένη διάθεση, πρόσεξε τις λέξεις που χρησιμοποιείς.\nΤην επόμενη φορά που θα σε ρωτήσουν «τι κάνεις;» δώσε μια ικανοποιητική απάντηση. Δώσε μια απάντηση την οποία θα δεχόσουν με χαρά ως πραγματικότητα της ζωής σου.\nΑν δεν θέλεις να νιώθεις «καλούτσικα» τότε απάντησε κάτι καλύτερο! «Νιώθω πολύ καλά σήμερα!» ή «Είμαι πολύ χαρούμενη, η μέρα μου πάει πολύ καλά».\nΘα μου πεις, «Μα αν δεν είμαι πολύ χαρούμενη; Αν η μέρα μου δεν πάει πολύ καλά;» Θα σου απαντήσω ότι δεν έχει σημασία. Πρέπει να κάνεις εξάσκηση και να εκπαιδεύσεις το μυαλό σου. Κάπως σαν το "Fake it, till you make it". Αν μέχρι τώρα εκπαιδεύεις το μυαλό σου να σκέφτεται με ένα συγκεκριμένο τρόπο, η αλλαγή θα πάρει χρόνο. Όπως κάθε αλλαγή και όπως κάθε εκπαίδευση. Αλλά η αλλαγή σίγουρα είναι κάτι που μπορεί να συμβεί. Αρκεί να είσαι έτοιμη να δοκιμάσεις και να προσπαθήσεις!\nΔοκίμασέ το: Για την επόμενη βδομάδα ξεκίνα τη μέρα σου με την εξής φράση «Σήμερα θα έχω μια καταπληκτική μέρα! Όλα θα πάνε όπως πρέπει και θα είμαι χαρούμενη ό,τι κι αν συμβει!». (Πρόσεξε ότι γράφω «όλα θα πάνε όπως πρέπει» όχι «όλα θα γίνουν όπως τα θέλω εγώ», γιατί δυστυχώς ή ευτυχώς δεν μπορείς να ελέγξεις τι συμβαίνει σε αυτή τη ζωή. Μπορείς όμως να ελέγξεις το πώς αντιδράς σε αυτά που σου συμβαίνουν, κι εκεί είναι όλη η ομορφιά και η ουσία!)\nΔοκίμασέ το: Για την επόμενη βδομάδα όταν σε ρωτάνε τι κάνεις απάντα με ενθουσιασμό «είμαι πολύ καλά!» ακόμα κι αν εκείνη τη στιγμή βρίσκεσαι σε κρίση. Αν πιστεύεις ότι είσαι καλά, σημαίνει ότι πιστεύεις ότι η κρίση είναι παροδική, ότι σύντομα θα βρεις τη λύση. Κι αυτό ακριβώς το μήνυμα θέλεις να στείλεις στον εγκέφαλό σου.\nΠριν φύγεις, διάβασε «Εσύ τι μηνύματα δίνεις στον εαυτό σου;»\nΣυμπέρασμα- περίληψη: Το λεξιλόγιο που χρησιμοποιείς εκπαιδεύει το μυαλό σου να σκέφτεται με έναν συγκεκριμένο τρόπο. Βρες το αποτέλεσμα που θέλεις να έχεις (π.χ. να νιώθω χαρούμενη) και πήγαινε στην αρχή, πήγαινε στα λόγια που χρησιμοποιείς και άλλαξέ τα ώστε να αντικατοπτρίζουν αυτό το αποτέλεσμα. Πάρε τον έλεγχο με το να επιλέγεις συνειδητά ποια λόγια χρησιμοποιείς σε καθημερινή βάση. Θέλεις να νιώθεις υπέροχα; Χρησιμοποίησε τα λόγια «νιώθω υπέροχα». Τα λόγια σου προγραμματίζουν τον εγκέφαλό σου και διαμορφώνουν τις σκέψεις σου. Οι σκέψεις σου με τη σειρά τους δημιουργούν τα συναισθήματά σου. Τα συναισθήματα γεννούν τη συμπεριφορά σου. Η συμπεριφορά σου καθορίζει το αποτέλεσμα που έχεις στη ζωή σου. Οπότε, αν θέλεις να αλλάξεις το αποτέλεσμα ξεκίνα από τις σκέψεις σου. Κι επειδή τώρα ξέρεις καλύτερα, ξεκίνα από τα λόγια σου, γιατί αυτά διαμορφώνουν τις σκέψεις σου.\nΠάτα στην εικόνα και κατέβασε το workbook για να πετύχεις εύκολα τους στόχους σου.\nTags: Αυτοπεποίθηση Γράφω Θετική Ενέργεια Ιδέες Στόχοι\nΜΑΡΙΑ ΠΑΡΑΣΚΕΥΟΠΟΥΛΟΥ (ΜΑΡΙΑ Π.) 12 Νοεμβρίου 2019 - 12:38 π.μ.\nΤην κατάλληλη στιγμή ήρθε να διαβάσω αυτό το post. Τα λόγια μας, οι σκέψεις μας διαμορφώνουν τον χαρακτήρα μας αλλά και τη ζωή μας με τον εαυτό μας και τους γύρω μας. Ευχαριστούμε Ερωφίλη.\nΕρωφίλη 12 Νοεμβρίου 2019 - 1:52 π.μ.\nΕγώ ευχαριστώ πολύ Μαρία! Χαίρομαι που το άρθρο ήρθε την κατάλληλη στιγμή! Πολύ μου αρέσουν αυτού του είδους οι συμπτώσεις!


Η απρόσμενη επιτυχία της νέας Λιβύης\nΟ DIRK VANDEWALLE είναι αναπληρωτής καθηγητής Κυβερνητικών Σπουδών και επίκουρος αναπληρωτής καθηγητής Διοίκησης Επιχειρήσεων στο Dartmouth College.\nΗ δολοφονία του πρέσβη των ΗΠΑ στη Λιβύη, Christopher Stevens, και τριών άλλων Αμερικανών κατά τη διάρκεια επίθεσης από έναν εξαγριωμένο όχλο στο προξενείο των ΗΠΑ στη Βεγγάζη την 11η Σεπτεμβρίου έχει επικεντρώσει την προσοχή του κόσμου στα προβλήματα της Λιβύης μετά τον Καντάφι. Οι ταραχές έδειξαν τόσο τη δύναμη των ριζοσπαστικών ισλαμικών πολιτοφυλακών όσο και την ανικανότητα της κυβέρνησης στην Τρίπολη να παρέχει ασφάλεια και τάξη σε ολόκληρη τη χώρα. Η ανομία και η διαφθορά είναι διάχυτη και θεμελιώδη ερωτήματα σχετικά με τη δομή και τη λειτουργία των πολιτικών και οικονομικών θεσμών της Λιβύης παραμένουν αναπάντητα. Τίποτα από αυτά, όμως, θα πρέπει να επισκιάζει το γεγονός ότι η ευρύτερη εικόνα για τη νέα Λιβύη είναι εκπληκτικά θετική. Τα χειρότερα σενάρια που συχνά προβλέπονταν πριν από ένα χρόνο δεν έχουν επαληθευτεί και στην πραγματικότητα υπάρχουν λόγοι για συγκρατημένη αισιοδοξία για το μέλλον.\nΠριν από ενάμιση χρόνο, η Λιβύη φαινόταν σαν να ήταν η χώρα όπου η Αραβική Άνοιξη τελείωσε. Μετά από τις λαϊκές εξεγέρσεις που ανέτρεψαν ειρηνικά τους δικτάτορες στη γειτονική Τυνησία και την Αίγυπτο, η λιβυκή επανάσταση μετατράπηκε σε έναν παρατεταμένο, αιματηρό εμφύλιο πόλεμο. Ακόμα και όταν οι αντάρτες, με δυτική βοήθεια, ανέτρεψαν τελικά το καθεστώς του Μουαμάρ αλ-Καντάφι, τον Αύγουστο του 2011, υπήρχαν ακόμα πολλά εμπόδια. Οι Λίβυοι είχαν μικρή αίσθηση εθνικής ταυτότητας και καμία εμπειρία στη δημοκρατία. Η χώρα οδηγήθηκε από μια μεταβατική κυβέρνηση που δεν έχει το μονοπώλιο στη χρήση βίας. Για να δημιουργήσει ένα λειτουργικό κράτος, η Λιβύη θα πρέπει να ξεπεράσει την κληρονομιά του δικτατορικού καθεστώτος που διήρκεσε πάνω από τέσσερις δεκαετίες, κατά τη διάρκεια των οποίων ο Καντάφι είχε εμποδίσει την ανάπτυξη πραγματικών εθνικών θεσμικών οργάνων.\nΤώρα, όμως, αψηφώντας τις αρνητικές προσδοκίες, η Λιβύη ξεχωρίζει ως μία από τις πιο επιτυχημένες χώρες οι οποίες αναδύθηκαν από τις εξεγέρσεις που συγκλόνισαν τον αραβικό κόσμο κατά τη διάρκεια των τελευταίων δύο ετών. Στις 7 Ιουλίου, με λίγες φανφάρες αλλά με μεγάλη αποφασιστικότητα, η Λιβύη πραγματοποίησε τις πρώτες εθνικές εκλογές μετά την πτώση του Καντάφι, στις οποίες οι πολίτες της χώρας ψήφισαν ειρηνικά το νέο 200μελές Γενικό Εθνικό Κογκρέσο. Ένα μήνα αργότερα, το Εθνικό Μεταβατικό Συμβούλιο, το οποίο είχε αναδειχθεί ως πολιτική ηγεσία της αντιπολίτευσης κατά τη διάρκεια των πρώτων ημερών του εμφυλίου πολέμου, μετέφερε επισήμως τις εξουσίες του στο Γενικό Εθνικό Κογκρέσο. Μια επιτροπή θα συντάξει τώρα το Σύνταγμα της χώρας, το οποίο θα τεθεί ενώπιον του λαού με δημοψήφισμα. Όλες αυτές οι εξελίξεις έχουν ακολουθήσει το πρόγραμμα που το Εθνικό Μεταβατικό Συμβούλιο σχεδίασε ενώ μαινόταν ο πόλεμος. Μεγάλες δυσκολίες βρίσκονται μπροστά αλλά η απρόσμενη ομαλότητα της πολιτικής μετάβασης της Λιβύης μέχρι σήμερα αποτελεί ένα μοναδικό επίτευγμα για μια χώρα που εξακολουθεί να παραπαίει μετά από δεκαετίες δικτατορίας.\nΤι είναι αυτό που εξηγεί τη σχετική επιτυχία της Λιβύης; Πολλοί μελετητές παρατήρησαν την έλλειψη θεσμικής ανάπτυξης της χώρας ως ένα κακό σημάδι για το μέλλον της ως δημοκρατία. Ωστόσο, το παρελθόν έτος φαίνεται να δείχνει ότι η Λιβύη έχει πράγματι επωφεληθεί από το ότι ξεκινά σχεδόν από το μηδέν την οικοδόμηση ενός λειτουργικού κράτους. Σε αντίθεση με την Τυνησία και την Αίγυπτο, όπου βαθιά ριζωμένοι θεσμοί, όπως ο στρατός και οι ισχυρές γραφειοκρατίες, αποδείχθηκαν πολύ ανθεκτικοί στη μεταρρύθμιση, οι νέοι ηγέτες της Τρίπολης δεν χρειάζεται να διαλύσουν μεγάλα θεσμικά απομεινάρια της παλιάς τάξης πραγμάτων.\nΤα πρόσφατα επιτεύγματα της Λιβύης σηματοδοτούν μόνο την αρχή για αυτό που πρόκειται να είναι μια μακρά και δύσκολη διαδικασία ανασυγκρότησης μιας χώρας που την διέλυσε ο πόλεμος. Αλλά αν οι εκλογές του Ιουλίου είναι μια ένδειξη, οι περισσότεροι Λίβυοι είναι αποφασισμένοι να οικοδομήσουν μια πολιτική κοινότητα που σέβεται τις διαφορές απόψεων και την επίλυση διαφορών μέσω δημοκρατικών διαδικασιών - κάτι που δεν είχαν ποτέ πριν απολαύσει.\nΤΟ ΚΑΚΟ ΜΑΖΙ ΜΕ ΤΟ ΚΑΛΟ\nΜετά την πτώση του Καντάφι, λίγοι παρατηρητές προέβλεψαν ότι η Λιβύη, με την ταραγμένη ιστορία της, θα αναδυθεί ως ένα επιτυχημένο κράτος. Η λιβυκή μοναρχία, η οποία κυβέρνησε από το 1951 ως το 1969, έκανε ελάχιστα για να εξομαλύνει τις αμοιβαίες υποψίες που χωρίζουν ακόμα την Τριπολίτιδα, την Κυρηναϊκή και την Φεζάν, τις τρεις ιστορικές επαρχίες της χώρας, οι οποίες σχημάτιζαν το βασίλειο της Λιβύης. Επίσης, ο βασιλιάς Ιντρίς απέτυχε να δημιουργήσει κάποια εθνικά θεσμικά όργανα πέρα από τους πιο βασικούς μηχανισμούς ενός σύγχρονου κράτους, καθώς ο μεγάλος πετρελαϊκός πλούτος ήρθε να εξουσιάσει την οικονομία και την πολιτική της χώρας. Όταν ο Καντάφι ανέτρεψε τον Ιντρίς το 1969, εδραίωσε την εξουσία του και διέλυσε τα λίγα εθνικά όργανα, όπως τον αδύναμο στρατό της χώρας που το βασίλειο είχε καταφέρει να διατηρήσει.\nReturn to Article: http://foreignaffairs.gr/articles/68955/dirk-vandewalle/meta-ton-kantafi\nHome > Σχόλια > Μετά τον Καντάφι


Μαγευτικές εικόνες: Αυτές είναι οι μεγαλύτερες έρημοι του κόσμου!Δείτε τις!\nΑρχική Τοp Εμπειρίες Μαγευτικές εικόνες: Αυτές είναι οι μεγαλύτερες έρημοι του κόσμου!Δείτε τις!\nΕίστε από αυτούς που μαγεύονται όταν αντικρίζουν εικόνες από ερήμους; Πιστεύετε ότι είναι τεράστιοι άδειοι χώροι από καυτή άμμο; Οι έρημοι στην πραγματικότητα όμως μπορούν να είναι καυτές αλλά και παγωμένες! Η αλήθεια είναι ότι πρόκειται για θαύματα της φύσης!\nΜε μακρά ιστορία από νομαδικούς τρόπους ζωής, όλες οι έρημοι στον κόσμο είναι κι ένα μοναδικό, εκπληκτικό τοπίο. Ένα τρίτο από την επιφάνεια της γης καλύπτεται από έρημο, που σημαίνει ελάχιστη βροχόπτωση κι ένα άγριο μέρος που μπορεί να φιλοξενήσει μόνο λιγοστή βλάστηση και περιορισμένο πληθυσμό ανθρώπων και ζώων. Εμείς ετοιμάσαμε μια λίστα με τις μεγαλύτερες ερήμους του κόσμου.\nΑνταρκτική: 5,5 εκατ. τετραγωνικά μίλια\nΝαι, η Ανταρκτική είναι έρημος. Όταν χιονίζει, το χιόνι δε λιώνει και στοιβάζεται με τα χρόνια σχηματίζοντας μεγάλα στρώματα πάγου. Στην ουσία είναι, επομένως, μια έρημος πάγου.\nΣαχάρα: 3,3 εκατ. τετραγωνικά μίλια\nΗ Σαχάρα είναι η μεγαλύτερη καυτή έρημος του κόσμου. Διάσημη για τους θρυλικούς της αμμόλοφους. Καλύπτει το μεγαλύτερο μέρος της βόρειας Αφρικής και έχει περίπου το μέγεθος των Ηνωμένων Πολιτειών (συμπεριλαμβανομένης της Αλάσκα και της Χαβάης).\nΑραβική έρημος: 900.000 τετραγωνικά μίλια\nΟι άνθρωποι κατοικούν στην Αραβική Έρημο εδώ και περισσότερα από 2,6 εκατομμύρια χρόνια. Ένα μεγάλο μέρος της, ανήκει στη Σαουδική Αραβία, με τμήματα επίσης και το Ομάν, το Κουβέιτ, την Υεμένη, το Ιράκ και την Ιορδανία.\nΈρημος Γκόμπι: 800.000 τετραγωνικά μίλια\nΑυτή η απέραντη έρημος στο Βόρεια Κίνα και τη Νότια Μογγολία είναι διάσημη για τους αμμολόφους της, τα βουνά και τα σπάνια είδη ζώων όπως είναι οι λεοπαρδάλεις χιονιού και οι Βακτριανές καμήλες. Όσο για το όνομα “Γκόμπι”; Προέρχεται από τη μογγολική λέξη “gobi” που σημαίνει “άνυδρο μέρος”.\nΚαλαχάρι: 360.000 τετραγωνικά μίλια\nΗ Έρημος Καλαχάρι εκτείνεται κατά μήκος της ανατολικής και δυτικής Ναμίμπια, σε μεγάλα τμήματα της Μποτσουάνα και το βορειοανατολική περιοχή της Νότιας Αφρικής. Στην πράξη η περιοχή χαρακτηρίζεται από πολλή βροχόπτωση για να θεωρηθεί ως “έρημος” με την αυστηρή έννοια του όρου.\nΈρημος της Παταγονίας: 260.000 τετραγωνικά χιλιόμετρα\nΗ μεγαλύτερη έρημος στην Αργεντινή, αυτή της Παταγονίας ή Στέππα του Μαγγελάνου, είναι μια κρύα και χειμωνιάτικη έρημος, όπου σπανίως βρέχει και η μέση θερμοκρασία αγγίζει μόλις τους 3 βαθμούς Κελσίου.\nΈρημος της Παταγονίας\nΈρημος της Μεγάλης Βικτόρια: 250.000 τετραγωνικά μίλια\nΜε κόκκινους αμμόλοφους, πετρώδεις πεδιάδες και ξηρές αλυκές, η έρημος στη Μεγάλη Βικτόρια της Αυστραλίας είναι η μεγαλύτερη της χώρας. Είναι επίσης και ένας must προορισμός για όποιον επισκεφτεί τη χώρα. Πρόκειται για ένα δημοφιλές σημείο για ξεναγήσεις με 4×4, καθώς και για παρατήρηση ερπετών και πτηνών.\nΈρημος της Μεγάλης Βικτόρια